DUGOROČNA PROGNOZA Narednog vikenda moguće snježne padavine, a evo kakvo će vrijeme biti za NOVOGODIŠNJU NOĆ | Glas Banja Luke - Nezavisni online magazin\nDUGOROČNA PROGNOZA Narednog vikenda moguće snježne padavine, a evo kakvo će vrijeme biti za NOVOGODIŠNJU NOĆ\nSnježne padavine Republiku Srpsku očekuju narednog vikenda. Novogodišnja noć biće suva, ali bi Božić 7. januara mogao da se zabijeli, rečeno je Srni u Republičkom hidrometeorološkom zavodu.\nMeteorolog Igor Kovačić je naveo da će poslije višednevnog perioda sa stabilnim ali tmurnim vremenom u sedmici koja slijedi sve više jačati južno i jugozapadno strujanje vazduha, koje će razbiti nisku oblačnost na sjeveru i ponovo donijeti sunčane periode.\n– U ovim predjelima ih stvarno dugo već nismo vidjeli, a takav je bio i novembar koji je imao samo šest sunčanih dana – rekao je Kovačić.\nOn je istakao da će južno strujanje donijeti zatopljenje, pa će temperatura vazduha biti nešto viša sve do sredine naredne sedmice.\nUticaj hladnog fronta sa sjevera i sjeverozapada očekuje se između 24. i 25. decembra, a uz zahlađenje i nižu temperature, Kovačić najavljuje nešto obilnije padavine i snijeg.\n– Već 26. decembra u većini krajeva imaćemo snježni pokrivač, u planinama može biti i veći, za sada su to visine između 20 i 30 centimetara snijega – rekao je Kovačić, koji je dodao da će se vremenska prognoza još korigovati, jer je teško predvidjeti tačnu visinu snijega.\nPrema njegovim riječima, 27. i 28. decembra jutra će biti suva sa mrazem, a tokom dana će uz južno strujanje ponovo nakratko zatopliti.\nKovačić je naveo da će 29. i 30. decembra doći do malog otopljenja, pa i smanjenja sniježnog pokrivača, koji će se na planinama duže zadržavati, a najmanje na sjeveru.\nNovogodišnja noć će, prema sadašnjim prognozama, biti bez padavina sa temperaturom vazduha nešto iznad nule, ali se nove padavine već očekuju 1. januara i to tokom prijepodneva.\n– Padavine će početi sa kišom na jugu, a zatim će se proširiti na sjever i ponovo će postojati uslovi za snijeg – dodao je Kovačić, koji je napomenuo da je nesigurno pričati i o novom snježnom pokrivaču.\nOn je naveo da će taj period biti sa češćom pojavom kiše budući da novi poremećaj vremena dolazi 4. januara, pa će za Božić, 7. januara, postojati uslovi za snijeg.\nSigurno je, napomenuo je, da će do 10. ili 11. januara biti period i hladnijeg vremena i uslova za padavine, pa i snijega, a potom će nastupiti period porasta temperature vazduha koja će biti iznad prosjeka za januar.\nKovačić je istakao da nova zahlađenja treba očekivati krajem januara i početkom februara koji bi trebalo da donese veći pad temperature, izraženije minuse.\n– Mora postojati period sa dosta nižom temperaturom da zima pokaže svoje zube – rekao je je Kovačić.\nPotom, dodao je, opet slijedi period nešto više temperature i stabilnijeg vremena, da bi se krajem februara i početkom marta pojavio period kada bi trebalo da bude snijega i niske temperature vazduha.\n– Iz svega toga trebalo bi da izađemo poslije 15,17. marta. Sve u svemu zima će biti dosta izražena u smislu promjene vremenskih stanja”, naglasio je Kovačić.\nKovačić je podsjetio da zima na ove prostore stiže sutra i trajaće do 20. marta kada nastupa proljeće.\nPrethodni članakKada telefon najviše zrači i kako da se od toga zaštitite?\nNaredni članakRADOVI ŠIROM GRADA Bez struje ostaju stanovnici DEVET NASELJA


Federalna uprava civilne zaštite Archives - BHDijaspora.net\nOznaka: Federalna uprava civilne zaštite\nV. d. direktora Federalne uprave civilne zaštite Mustafa Kadribegović kazao je kako nadležni pokušavaju riješiti problem s respiratorima. U kontaktu su s proizvođačem, a vlasnik kompanije Professional MEDIC iz Beograda Jovan Roganović uvjerava da čine sve da se problem što prije riješi. “Sada je stanje da se iskomunicira s proizvođačem, utvrdi nedostatak i pokuša ispraviti […]\nŽestoke najave u BiH: “Sljedeća mjera mogla bi biti zabrana kretanja za sve stanovnike!”\nŠtab Civilne zaštite Federacije Bosne i Hercegovine u petak popodne donio je nove mjere povodom proglašenja stanja nesreće uzrokovane pojavom koronavirusa (COVID – 19). Između ostalog, naređuje se zabrana kretanja osobama mlađim od 18 godina i starijim od 65 godina na području Federacije BiH. Fahrudin Solak, direktor FUCZ, u razgovoru za Faktor obrazložio je izrečenu […]\nNestao Almir Gluhić iz Zavidovića, porodica moli za pomoć!\nPripadnici Federalne uprave civilne zaštite (FUCZ) od jučer su u još jednoj potrazi, i to za Almirom Gluhićem iz Zavidovića koji je nestao u ranim jutarnjim satima u srijedu 2. maja od kada mu se gubi svaki trag. Kako saznajemo iz FUCZ-a, tokom jučerašnjeg dana i prethodne noći prikupljene su informacije i obavljeni razgovori sa […]\nMisteriozni nestanak mladića kod Zavidovića: Pas tragač Šmeki našao trag El Emina Hadžića u jednoj od vikendica…\nTeren je izuzetno težak a visina snijega na određenim lokacijama dostiže i 150 centimetara… Zbog loših vremenskih uslova i visokog snježnog pokrivača potraga je nastavljena smanjenim intenzitetom. Zajedno sa FUCZ na terenu su i policijski istražitelji koji poduzimaju potrebne radnje i postupaju po svakoj dojavi. Provjeravaju se sve informacije koje su proslijeđene policiji ili FUCZ […]


Pesme pričalice : Jovan Jovanović-Zmaj : : Knjizara.com: Knjige\nU duhu dečjeg života\nU prostorijama Srpske književne zadruge predstavljena je knjiga "Pesme pričalice", najvećeg srpskog pesnika za decu – Jovana Jovanovića Zmaja.\nIstičući da je Čika Jova najomiljeniji i najpopularniji pesnik, čije stihove deca nauče pre nego što počnu da čitaju, a pamte do kraja života, Dragan Lakićević je naglasio da je Jovan Jovanović Zmaj poznavao dušu i prirodu deteta, koji je u isto vreme književni junak i "korisnik" poezije za decu.\n– Pesme za decu Zmaj je pevao u duhu dečjeg života: igre, ljuljaške, uspavanke, cupkanja na kolenu, i stoga se nijedan naš pesnik nije toliko znao napamet kao on, kazao je Lakićević i dodao da je poezija Čika Jove preuzela na sebe ulogu kućnog vaspitanja, dečijeg obdaništa i škole, koja sadrži elemente zabave, igre i zagonetke.\nLakićević je naglasio da poverenje i autoritet jednog istinskog nacionalnog barda, uz to lekara, vrsnog urednika, pregaoca, Čika Jovino glavno ime Zmaj – nalik imenu iz bajke i mitologije – urezuje Jovana Jovanovića u sjajne stranice naše književnosti i naših bića.\nNajavljujući saradnju sa 15. beogradskom gimnazijom, kojoj će poklanjanjem 100 knjiga, pomoći osnivanje školske biblioteke, Dragan Lakićević je pozvao i druge izdavače da svoje knjige daruju deci i ovom humanom akcijom ulepšaju im detinjstvo.


Osnivačka skupština Matice Srba Crne Gore biće održana 30. avgusta u Manastiru Morača, odlučio je Inicijativni odbor za osnivanje te srpske institucije. Na Osnivačkoj skupštini biće izabran odbor Matice, koji će pripremiti Izbornu skupštinu, predložiti statut i poslovnik o radu, kao i kadrovska rešenja, u skladu sa potrebama organizacije. U saopštenju Srpskog nacionalnog savjeta (SNS), koji je inicijator osnivanja, kako prenosi Mina, navodi se da će Matica Srba Crne Gore biti programskim sadržajima oslonjena na Maticu Srpsku.\nOcjenjuje se da je savremenom institucionalnom utemeljenju srpskog naroda u Crnoj Gori ova organizacija neophodna, kao odraz zrelosti i opredijeljenosti za zaštitu i afirmaciju jezičkog, kulturnog i naučnog identititeta.\nOsnivačkoj Skupštini Matice Srba Crne Gore prisustvovaće delegacije Matice Srpske iz Novog Sada i Srpske pravoslavne crkve. Odluku o održavanju Osnivačke Skupštine 30. avgusta u manastiru Morača, kako se navodi, blagoslovio je vladika Amfilohije.


Kisić Tepavčević: Napravila sam lapsus, prvi slučaj zabeležen 6. marta – SveVesti.net\nKisić Tepavčević: Napravila sam lapsus, prvi slučaj zabeležen 6. marta\n“Ja sam u toku jučerašnjeg dana dala izjavu u kojoj mi se desio lapsus kada je u pitanju datum prvog importovanog slučaja korona infekcije u našoj zemlji. Bili ste svedoci, a gotovo sam bila na svakoj pres konferenciji, da svakodnevno delimo podatke sa vama i tačno pričamo koji je dan, da radimo različite analize u tom momentu”, rekla je Kisić Tepavčević na pres konferenciji u vladi.\nOna je istakla da je nju lično pogodilo što su se, i pored svega što govore i uz sve napore stručnjaka, pojedini mediji uhvatili za taj njen lapsus.\n“Kada je u pitanju prvi importovani slučaj, on se desio u prvoj nedelji marta, 6. marta. Mi smo, praktično odmah sazvali konferenciju a novinare i obavestili Svetsku zdravstvenu organizaciju. Svaku našu reč i broj koji izjavimo, ko želi, može da prover”, istakla je Kisić Tepavčević.\nZdravstveni radnici naš stub odbrane\nZdravstveni radnici su naš stub odbrane i ne sme se dozvoliti da se koronavirus proširi u zdravstvene ustanove, poručila Kisić Tepavčević i naglasila da se u svim ustanovama i preduzećima primenjuju iste mere prevencije i suzbijanja širenja virusa.\n”Ovaj virus može da se pojavi bilo gde, u bilo kom kolektivu ili porodici, bez obzira da li je u pitanju zdravstvena ustanova ili neka druga firma, ali svugde se primenjuju iste mere”, kazala je ona.\nNaglasila je da su svi kod kojih je potvrđen koronavirus u kućnoj izolaciji ili su hospitalizovani, kao i da su izolovani njihovi kontakti i sprovedene sve mere predostrožnosti u suzbijanju epidemije.\nOna je napomenula da smo svi pred istim neprijateljem i treba da budemo kao jedan tim, te da bilo kakva politizacija tog pitanja ne bi smela da dođe u obzir.\n“Izvinjavam se svima, ako i kome je moj lapsus uneo neki dodatni nemir. Molim vas, razumite nas. Mi smo ljudi, radimo sada praktično 24 sata, što jeste naš posao i ne bunimo se, već želimo da opravdamo poverenje vlade, koja sluša struku, kao i poverenje svih građana. Apelujem na sve da nas puste da radimo svoj posao”, rekla je Kisić Tepavčević.\nOna je istakla da se na terenu rade teška istraživanja, koja traju danonoćno, da nadležni barataju sa različitim informacijama, koja zatim pokušavaju da analiziraju, prevedu u brojeve, kako bi dali očekivanja i predviđanja, jer znaju da to sve interesuje.\n“Mi ćemo da budemo svakog dana ovde i da delimo sa vama sve informacije koje znamo i zaista želim da pokažemo da će timski rad svih nas da urodi plodom, da budemo dobar primer kako se bori protiv ovog virusa”, rekla je ona.\nDodala je i da je ona lekar, a da nikada nije prošla edukaciju za kontakte sa medijima, za koje ne spori da su neophodni i značajni u borbi protiv virusa i da su mogli da se uvere da struka ulaže sve napore da izađe u susret, i da gotovo u “nultom vremenu” informiše o svim informacijama sa kojima raspolaže, jer je to važno.\nKisić Tepavčević je sinoć rekla da je 1. marta izolovana prva infekcija virusom korona.\nPrevious Skraćeno radno vreme javnih beležnika\nNext Sleteo avion iz Moskve, večeras avioni iz Dohe i Pariza


Dana, 09.10.2010. godine oko 12,15 sati službenici policije PS Gradačac su na “Novoj Gradačačkoj pijaci” u mjestu Porebrice, općina Gradačac, lišili slobode dva lica: B.L., rođen 1964. godine i njegovog sina B.L., rođen 1989. godine, oba iz Bosanskog Broda, zbog postojanja osnova sumnje da su pokušali staviti u promet novčanice, za koje se sumnja da su falsifikovane.\nPrilikom pretresa navedenih lica i pmv., pronađeno je 13 novčanica u apoenu od 100 KM i 16 novčanica u apoenu od 20 KM. Takođe, pronađene su i 2 odbačene novčanice u apoenu od 100 KM i 2 novčanice u apoenu od 20 KM, dok su radnici obezbjeđenja službenicima policije predali dvije novčanice (u apoenu od 100 KM).\nO događaju je obaviješten tužilac Tužilaštva BiH i sudija za prethodni postupak Suda BiH, dok su potrebne mjere i radnje poduzeli službenici policije OKP PU Gradačac.\nU saradnji sa službenicima Policijske stanice Brod izvršen je pretres porodične kuće ovih lica, odakle je izuzeta računarska oprema namijenjena za izradu i štampanje novca, jedan dio novčanica, kao i papir pripremljen za izradu novca.\nU toku istrage, utvrđeno je da su lica povratnici u činjenju ove vrste krivičnih djela, a nakon završene kriminalističke obrade isti su predati Tužilaštvu BiH, postupajućem tužiocu, na daljnji postupak, a pronađene novčanice su oduzete i dostavljene na vještačenje.


Promo cene karata za The Cranberries – Nadlanu.com\nPromo cene karata za The Cranberries\nObjavljeno 22. maja 2012. / 11:21:41\nUlaznice po promotivnim cenama za koncert grupe The Cranberries biće u prodaji od danas, utorka, 22. maja od 2500, 2900 i 3500 dinara.\nUlaznice po promotivnim cenama biće u prodaji do 15. septembra i mogu se kupiti na sledećim prodajnim mestima: Beogradska arena, Bilet centar Beograda, Card service prodajna mesta, Eventim prodajna mesta, „Ušće” Shopping centar. Internet prodaja na: www.arenabeograd.com, www.tickets.rs, www.eventim.rs\nIrski pop rock bend “The Cranberries” vratio se na svetsku muzičku scenu velikom turnejom u okviru koje će po prvu put nastupiti i u Beogradu, 4. decembra u Beogradskoj areni.\nPosle šestogodišnje pauze, bend se vraća na muzičku scenu objavljivanjem šestog albuma “Roses” u februaru ove godine.\n“Kao kad obujete nove, udobne kućne papuče i kroz glavu vam prođe “volim ove papučice. Jednostavan stari, udobni osećaj i rasterećenje.” , Izjavila je pevačica Dolores O’Riordan kroz smeh povodom ponovnog okupljanja i dodala:\n“Svaki put kada se nađemo, osećamo se kao tinejdžeri. Jedino što nas podseća da smo stariji su sede kose ali kada izađemo na scenu izgleda kao da nikada nismo ostarili.”\nKombinujući melodije gitarskog indie popa sa zvučnom teksturom kasnih 80.-tih uz dodavanje keltskog preliva, Cranberries je postala jedna od najuspešnijih grupa ranih 90.- tih. Predvođena pevačicom Dolores O’Riordan čiji je prodorno moćan glas glavno obeležje grupe, Cranberries izbija na vrh muzičke scene baladom “Linger” 1993. godine. Debi album “Everybody Else is Doing It, So Why Can’t We?” nastavlja međunarodni uspeh pesme “Linger” a i naredni, “No need to Argue” iz 1994. godine razbija rekorde prodaje u više miliona kopija i izbacuje više hitova.\nCranberries je do sada prodao preko 15 miliona primeraka samo u Americi. Četiri albuma našli su se među top 20 na Billbordovoj listi najboljih 200 albuma svih vremena (Everybody Else Is Doing It, So Why Can't We?; No Need to Argue; To the Faithful Departed i Bury the Hatchet) kao i osam pesama među top 20 (“Linger”, “Dreams”, “Zombie”, “Ode to My Family”, “Ridiculous Thoughts”, “Salvation”, “Free to Decide” I “Promises”).\nKoncert organizuju Arena Beograd i Music Star Production.\nbeogradska arenakartekoncertthe cranberries\nPredivno: Podvodni svet kakav niste videli


"Nelt Grupa" najavila akvizicije i širenje u oblasti logistike - Pluton Logistics\n16. oktobra 2016. 22. aprila 2017. marko\tBambi, carinsko posredovanje, distribucija robe, Hipp, Lactalis, Miloš Jelić, Nelt, Nelt logistika, skladištenje robe\n„Nelt Grupa“ planira unapređenje poslovanja u oblasti logistike, a najveće investicije očekujemo u Srbiji, koja je i naše najveće tržište, najavio je izvršni direktor Grupe Miloš Jelić na konferenciji za medije u Beogradu.\nOn je objasnio da će logistika, uz razvoj prehrambenih brendova, biti jedan od strateških pravaca razvoja u narednom periodu.\n– Ulagaćemo u sopstvenu infrastrukturu, ali planiramo i akvizicije, o čemu već pregovaramo. Želimo da povećamo tržišno učešće u zemljama gde smo prisutni, ali i da osvojimo nova tržišta, pre svega Zapadni Balkan…- rekao je Jelić, dodajući da će „Nelt“ logistički biznis razvijati i u Bosni i Hercegovini, Crnoj Gori, Makedoniji.\nRazvoj logističkog biznisa je prirodna poslovna logika Grupe, smatra Jelić, a jedan od izvesnih projekata je proširenje skladišnih kapaciteta u Dobanovcima, kao i izgradnja drugih infrastrukturnih objekata.\nKada je logistika u pitanju, „Nelt“ pruža usluge u oblasti transporta robe, carinskog posredovanja, skladištenja, distribucije, koao i CONOPS – usluge za doradu kao i prilagođavanje pakovanja robe široke potrošnje.\nRast prometa od 28,5%\nU 2015. Grupa je ostvarila promet od 702 miliona evra, dok je organskim rastom, sklapanjem ugovora sa novim principalima i klijentima, kao i pokretanjem novih biznisa povećala broj zaposlenih za 250 i do kraja godine očekuje rast prihoda od 28,5%.\nDanas, 12 kompanija u okviru „Nelt Grupe“ zapošljava blizu 4.000 ljudi na 7 tržišta, što je čini jednim od najuspešnijih domaćih poslovnih sistema. Nova partnerstva sa kompanijom „Bambi” u BiH, zatim „Hipp“ u Makedoniji, kao i novi distributivni centri u Bijeljini, Podgorici i Luandi i saradnja sa grupom „Lactalis“ u oblasti logističkih usluga, pozitivno su uticale na prihod i reputaciju kompanije.\nKako bi na što bolji način odgovorili na potrebe potrošača protekle godine je akviziran „Tako Lako Shop“, koji je u međuvremenu postao najveća online prodajna platforma u Srbiji.\n← “Coficab“ proširuje pogon u Pećincima\nTrimodalni logistički centar u srcu grada – Luka u Beču čeka milionske investicije →\n31. marta 2016. 23. aprila 2017. marko\n(VIDEO) Upoznajte samoutovarni viljuškar INNOLIFT\n12. juna 2017. 12. juna 2017. marko


CIRSD: Nova energetska politika Srbije | MEDIJA CENTAR BOR - Borski Info - centar - Gradjanska čitaonica Evropa\n28. novembra 2015. mcbor\tOstavite komentar\nBeograd, Bor, 26.11.2015.\nCIRSD predstavio svoju studiju o mogućim pravcima definisanja nove energetske politike u našoj zemlji i regionu, pod nazivom “PUTOKAZ ZA RAZVOJ OBNOVLJIVIH IZVORA ENERGIJE U SRBIJI I OKRUŽENJU“, pred velikim brojem predstavnika privatnog sektora, stručnih udruženja, univerziteta, kao i diplomatskog kora.\nAutori studije su Maja Turković, medjunarodno priznat stručnjak u oblasti obnovljivih izvora energije i Ana Brnabić, direktor Kontinetala, potpredsednica NALED-a, nacionalne alijanske za ekonomski razvoj i član UO Peksim fondacije. Stručna recenzija Prof. Dr Nikola Rajaković.\nVuk Jeremić je u uvodnom predstavljanju studije istakao:\nNasuprot nepovoljnom stanju u vezi sa konvencionalnim izvorima energije, Srbija natprosečno snadbevena obnovljivim izvorima enrgije, čiji se potencijal ne koristi dovoljno zbog nedovoljnih investicija i znanja.\nOd konvencionalne energije Srbija raspolaže jedino zalihama lignita, koji je niskog kvaliteta i koji ima negativan uticaj na životnu sredinu i zdravlje stanovništva.\nPolitika zasnovana na termoelektranama i ugalju doprinela je niskoj produktivnosti, visokom stepenu energetske neefikasnosti i neprihvatljivim posledicaam po zdravlje ljudi.\nProcena HIL-a, grupe koja saradjuje sa SZO: Zdravstveni troškovi u Srbiji zbog bolesti izazvanih gasovima se mere u milijardama evra na godišnjem nivou, danak u životima se meri u hiljadama, hiljade gradjana umire zbog gasova koji odlaze u atomosferu.\nCIRS je zato priredio stručnu studiju da ponudi jedan drugačiji model razvoja zasnovan na čistoj energiji koja bi se se proizvodila iz domaćih resursa, smanjili troškovi energije i negativni efekti proizvodnje i korišćenja energije. Na ovom polju moguće je uspostaviti funkcionalnu, realnu i prihvatljivu regionalnu saradnju, ovo je integralni deo našeg evropksog puta.\nMajk Davenport, ambasador EU u Srbiji, pozdravio je izdavanje ove studije i naglasio da ona predstavlja važan iskorak u razmatranju nove energetske politike Srbije, koja bi bila u skladu sa evropskim i globalnim trendovima.\nKristin Moro, ambasadorka Francuske u Srbiji, pohvalila je napore u podizanju svesti zapadnog Balkana o značaju borbe protiv klimatskih promena. Naglasila je značaj predstojećeg samita o klimatskim promenama u Parizu i podvukla da ovakve studije kreiraju pozitivnu klimu za uspeh ovih međunarodnih pregovora.\nDušan Z Vasiljević je rekao da je intenzivna upotreba obnovljivih izvora energije pretpostavka razvoja cirkularne ekonomije za koju u Srbiji postoji veliki potencijal.\nCIRSDEUJeremićKristin MoroMajk Davenportvuk\nPrethodni članakRTB Bor: Radničko ropstvo u TopioniciSledeći članakMeđunarodni dan volontera i zemljišta


Predata jedinstvena srpska lista - Grad Prijepolje\nGrad Prijepolje > Vesti > Politika > Predata jedinstvena srpska lista\nsreda, 04. sep 2013, 19:30 – 20:02\nCentralnoj izbornoj komisiji predata jedinstvena srpska lista za lokalne izbore na Kosovu i Metohiji pod nazivom Građanska inicijativa Srbija, saznaje RTS. Rok za prijavu lista ističe u ponoć.\nPoslednjeg dana prijavljivanja za lokalne izbore koji će biti održani 3. novembra na Kosovu i Metohiji, u kosovskoj Centralnoj izbornoj komisiji stižu srpke liste iz centralnog Kosova, Kosovskog pomoravlja ali i sa severa Kosova. Kako RTS saznaje, predata je i jedinstvena srpska lista, pod nazivom Građanska inicijativa Srbija. Rok za predaju ističe u ponoć.\nPremijer Ivica Dačić rekao je da će vlada Srbije pozvati Srbe na Kosovu da izađu na izbore, jer je to od nacionalnog značaja.\n„Mi ćemo kao država poslati jedinstvenu poruku da smatramo da je u našem nacionalnom i državnom interesu da se izađe na lokalne izbore“, naveo je Dačić u Vlasotincu.\nTime se, kako je rekao, ne pomažu prištinske vlasti, već se legitimišu Srbi.“Da prestanu više da budu paralelni organi i institucije, koje niko ne uvažava na Zapadu, već neko ko će imati ravnopravan tretman“, istakao je srpski premijer.\nZajedno sa albanskim, goranskim i crnogorskim prijavljeno je više od 81 lista.\nOd srpskih političkih stranaka, građanskih inicijativa i pojedinaca, kosovska Centralna izborna komisija do sada je primila 15 lista.\nPrijavljeni su kandidati za gradonačelnike i odbornike u svim opštinama, kako onim sa većinsko albanskim stanovništvom tako i onima na severu Kosova.\nSvoje kandidate u opštinama u kojima su Srbi većina predavale su i albanske političke partije. Pred komisijom je i jedinstvena srpska lista. Izgled listića, ali i to što Srbi nisu dobili člana u izbornoj komisiji neki su od problema koji prate izborni proces.\nPremijer Ivica Dačić kaže da to govori da oni samo na rečima žele da Srbi na pravi način učestvuju na izborima i da očigledno imaju neke omiljene srpske liste koje treba pustiti.\n„Dogovorili smo se da bez obzira na sve probleme, da bi u srpskom interesu bilo da postoji jedna jedinstvena srpska lista, da bude sastavljena od najvažnijih srpskih faktora na Kosovu i Metohiji, gde je to moguće“, kaže Dačić.\nListe za tri opštine severa Kosova i svoju kandidaturu za mesto gradonačelnika Kosovoske Mitrovice predao je i bivši državni sekretar u ministarstvu za Kosovo i Metohiju Oliver Ivanović.\nU međuvremenu na nekoliko lokacija u Kosovskoj Mitrovici postavljeni bilbordi kojima se pozivaju građani da ne učestvuju na izborima.\nKandidat građanske inicijative „Srbija demokratija pravda“ Oliver Ivanović kaže da je važno da u ovoj politici postoji podrška države.\n„Sigurno je da ima ljudi koji misle drugačije, koji će biti protiv izbora do samog kraja, ali na to imaju paravo. Ali nemaju pravo da se koriste nasiljem, stvarajući atmosferu nebezbednosti i straha među ljudima koji misle o budućnosti“, kaže Ivanović.\n„Sigurno je da još manje imaju prava da koriste državne resurse kao direktori javnih preduzeća, kao predsednici odština, da koriste i budžet Republike Srbije kako bi radili protiv odluka vlade“, ističe Ivanović.\nVulin: Ovo je jedini način\nSamostalna liberalna stranka svoje ljude kandiduje za devet opština, uključujući i Leposavić i Kosovsku Mitrovicu.\nDemokratska stranka će u većini mesta izaći samostalno na izbore i to kao građanska inicijativa, a u dve opštine će najverovatnije biti na jedinstvenoj srpskoj listi.\nDa bi Beograd pozvao Srbe da izađu na birališta s jedinstvenom listom čekala se potvrda da je nov izborni materijal statusno neutralan.\nMinistar bez portfelja Aleksandar Vulin rekao je da bi Srbi da bi opstali i ostali na Kosovu i Metohiji moraju da preuzmu sudbinu u svoje ruke.\n„Oni moraju da vladaju Kosovom i Metohijom, i ovo je jedini način. Niko nije srećan što ove izbore nije raspisao Nebojša Stefanović, ali ovo je način da pobedimo“, poručio je Vulin.\nIako se jedinstvene liste čekaju, poznata su imena kandidata na srpskoj listi u opštinama južno od Ibra.\nKandidat za gradonačelnika Gračanice je Branimir Stojanović, opštine Štrpce Ivan Redžić, opštine Klokot Srećko Spasić, opštine Parteš Dragan Nikolić, Novog Brda Svetislav Ivanović i za opštinu Ranilug, Gradimir Mikić.


Protesti bacili na sjenu obilježavanje 30. godišnjice sarajevske Olimpijade\nNa današnji dan prije 30 godina otvorenjem sarajevske olimpijade započeo je zlatni period zimskih sportova u glavnom gradu BiH. Međutim, dan kada bi se Sarajlije trebale prisjetiti jednog od najljepših perioda sportske historije svog grada pao je u sjenu jučerašnjih protesta.\nZimske olimpijske igre, 14. po redu, počele su 8. februara 1984. u Sarajevu pod motom ”Citius, Altius, Fortius” (Brže, Više, Jače). Do kraja takmičenja, 19. februara, borilišta je posjetilo oko 700.000 gledalaca.\nOtvorena su brojna borilišta, izgrađeni hoteli i sportska infrastruktura, a olimpijada u Sarajevu je bila prva koja je završila novčanim suficitom.\nJugoslavija je u Sarajevu osvojila prvu olimpijsku medalju (Jure Franko), a ostao je upamćen i nastup britanskih klizača Jayne Torville i Christophera Deana, koji su osvojila zlatnu medalju s maksimalnim brojem bodova.\nSarajlije koje su imale priliku osjetiti dio olimpijske atmosfere ipak se najradije sjećaju jedinstva koje je tada vladalo među građanima glavnog grada BiH.\nSamo osam godina nakon najljepšeg sportskog događaja u historiji Sarajeva počela su razaranja koja su dovela do uništenja najvećeg dijela olimpijske infrastrukture u gradu i okolnim planinama, a koja dan danas nije obnovljena.\nGodišnjica olimpijade proći će u znaku odigravanja hokejaške utakmice BiH – Turska, koja je značajna jer BiH do sada nije imala ozbiljan hokejaški tim, međunarodnim takmičenjem u brzom klizanju, te povratkom Torville i Dean u grad u kojem su ostvarili svoj najveći sportski uspjeh.\nIpak, crnu mrlju na obilježavanje godišnjice olimpijade bacili su jučerašnji protesti, u kojima je izgorio dio historiskog nasljeđa BiH.


Dan državnosti Srbije | SC Radar\nSun, 23 Feb 2020 17:17:24 +0000\nSrbija danas, 15. februara na Sretenje, proslavlja svoj Dan državnosti.\nU istoriji Srbije, Sretenje predstavlja početak borbe za oslobađanje od Turaka i put ka nezavisnoj srpskoj državi. Na današnji dan 1804. godine u Orašcu, doneta je odluka o pokretanju srpske revolucije, a za vođu Prvog srpskog ustanka tada je izabran Karađorđe.\nNa isti dan, 1835. Srpska revolucija je zvanično završena – donet je Sretenjski ustav, prvi moderni ustav srpske države. Iako je ovaj Ustav ukinut samo mesec dana nakon njegovog donošenja, istorijski značaj jednog od prvih demokratskih ustava ne samo u Srbiji, nego i u Evropi, je ogroman. Kako istoričari navode, ostaće upamćeno da je Srbija imala jedan od naajliberalnijih ustava tog doba.\nTokom svoje burne istorije, Srbija je promenila nekoliko ustavnih rešenja, a aktuelni ustav donet je 2006. godine.\nDan državnosti Srbije se slavio do nastanka Kraljevine Srba, Hrvata i Slovenaca, nakon čega je ukinut. Upravo zbog toga, Sretenje se kao Dan državnosti ponovo proslavlja od 2002. godin prema odluci koja je doneta na zasedanju Skupštine Srbije 10. jula 2001. godine. Od 2012. godine taj dan praznuje se 15. i 16. februara.\nPredsednik Srbije, Aleksandar Vučić, zakazao je za sutra sastanke sa liderima Crne Gore i BiH, povodom dešavanja u tim državama, kako bi razgovarali o izazovima sa kojima se srpski narod susreće u poslednje vreme.\nPrvi sastanak biće sa srpskim predstavnicima iz Crne gore, a nakon toga, kako je najavljeno iz Predsedništva Srbije, sastanku će prisustvovati srpski član Predsedništva BiH Milorad Dodik, predsednica Republike Srpske Željka Cvijanović i patrijarh SPC Irinej.\nSastanak će početi u 11 časova u Predsedništvu Srbije.\nPredsednik Srbije Aleksandar Vučić sutra će povodom dana državnosti Srbije – Sretenja dodeliti i niz najviših državnih odlikovanja, a među odlikovanim su i predsednik Češke Miloš Zeman i nobelovac Petar Handke.\nU Orašćcu će sutra biti održana centralna državna ceremonija obeležavanja Sretenja.\nBROD PUN KOKAINA IZ KOLUMBIJE STIGAO DO LUKE BAR Policije nekoliko zemalja nedeljama nadzirale …\nLAŽNI MILIONI LETELI PO ULICI Italijan pokušao da prevari Srbe, a onda je shvatio da su mu …\n“Dolazak Đukanovića dodatno bi ponizio srpski narod”\n“Namerno lažna priča”\n“Krio sam od konzervativnog i strogog očuha da sam gej, a onda je jedne noći priznao da …\n“Takse ukinuti bez reciprociteta – nevažne, partnerstvo sa SAD važnije od svega”\nDEMONSTRACIJE U HANAUU Više od 3.000 ljudi protestvovalo zbog MRŽNJE I RASIZMA (FOTO)\nTRAMPOV GLASNIK Zašto američki predsednik TOLIKO VOLI Grenela da mu samo deli funkciju za …\nPlenković u prednosti uoči izbora u HDZ-u\nMeet the ice doctor who’s reviving the frozen science behind Canada’s secret weapon from WWII\n‘Racist Canada we are not going anywhere’: Thousands of protesters at Queen’s Park to support …


Tag / Novinarstvo / Vesti online\nCentar za istraživačko novinarstvo Srbije (CINS) osvojio je prestižnu evropsku nagradu za istraživačko novinarstvo "European Press Prize" koja je dodeljena u Amsterdamu. Priznanje im je pripalo...\nIma li slobodnog novinara u Srbiji? Ma, jok, šta će nam?\nPriznajem, biti novinar u Srbiji nekima nije nimalo lako. Em što nam čitaoci poručuju da lažemo čim zinemo, em što i kad pišemo istinu ne veruju nam.\n"Iz ovog tunela nema izlaza"\nOvogodišnji dobitnik francuske Legije časti, novinarka Olja Bećković, za "Vesti" povodom Svetskog dana medija kaže da ne vidi izlaz iz očajne situacije u koju je zapalo novinarstvo u Srbiji.\nPolupismeni novinari "ubiše" Nikolića\n"Mediji u Srbiji treba da budu odgovorniji i u skladu sa Ustavom moraju da poštuju grb, zastavu, himnu i instituciju predsednika države". To je ocenio savetnik predsednika Srbije Oliver Antić.\nVIDEO: Kad botovi SNS-a progovore "sasvim slučajno"\nDruštvene mreže danas je "zapalila" informacija da su u prilogu Studija B, o protestu "Odbrani i podrži" koji je pre nekoliko dana održan na Trgu republike, umesto anketiranih "slučajnih"...


Netanijahu: Uskoro sastanak sa Putinom - 07.10.2018, Sputnik Srbija\nIzraelski premijer Benjamin Netanijahu izjavio da su se predsednik Rusije Vladimir Putin i on dogovorio da se sastanu prvi put nakon što su sirijske snage... 07.10.2018, Sputnik Srbija\n„Dogovorili smo se da sastanemo u najskorije vreme kako bismo nastavili koordinaciju u oblasti bezbednosti“, istakao je Netanijahu.\nNetanijahu je na sednici kabineta u Jerusalimu saopštio da su dvojica lidera razgovarala telefonom i dogovorila se da se uskoro sastanu, preneo je list „Harec“.\nIzraelci osporavaju izjave Moskve prema kojima su izraelski bombarderi F-16 iskoristili Il-20 kao štit za još jedan napad na Siriju i faktički ga izložili paljbi sirijske protivvazdušne odbrane. Tel Aviv tvrdi da su sredstva PVO pucala „nasumično i neadekvatno“, ne vodeći računa da li se u zoni poraza nalaze ruski avioni. Prema izraelskim podacima, u vreme obaranja Il-20, četiri F-16 već su bila u vazdušnom prostoru svoje zemlje.\nKasnije je Ministarstvo odbrane Rusije saopštilo da podaci dobijeni sa radara S-400 iz vazdušne baze „Hmejmim“ dokazuju da se izraelski avion zaista sakrio iza Il-20 od sirijske rakete.\nJedan od izraelskih aviona se u trenutku tragedije nalazio na visini od 9 do 10 kilometara, na istom pravcu kao ruski Il-20.\nMinistarstvo odbrane je dodalo i da se F-16 za vreme tragedije nalazio u području pada aviona i da nije odleteo, kako je saopštila izraelska strana, već da je samo promenio pravac leta.


O nama - Linkom-PC, Beograd, Srbija - Cisco mrežna oprema, nova i refabrikovana. Mi prodajemo Cisco opremu, rutere, svičeve, VoIP, kablovske modeme i slično.\nLinkom-PC d.o.o. je kompanija koja pokriva sve vrste prodaje telekomunikacione opreme i kompjuterskih sistema još od 1997. godine. Iskustvo stečeno u prvim borbenim linijama svakodnevno stavljamo na raspolaganje našim kupcima, nudeći konkretna rešenja za sve poslovne izazove. Predvodnici smo u inovativnosti, ekspertizi i odlučnosti, a svojim djelovanjem unapređujemo poslovne aktivnosti svakog našeg kupca, postavljajući visoke stručne standarde. Specijalizirani smo za prodaju Cisco opreme, a naš potpis stoji ispod niza uspješnih projekata u Srbiji i zemljama regiona Balkana.\nJoš jedna oblast po kojoj smo veoma prepoznatljivi je isporuka i integracija nove Cisco opreme, ali isto tako smo veoma vidljivi kao neko ko dosledno i aktivno isporučuje Cisco refabrikovanu opremu.


EKONOMSKO – TRGOVINSKA ŠKOLA OBELEŽILA SVETSKI DAN PEŠAČENJA\nAmel Rovčanin 15 oktobar 2019\nPočetna ideja je podrazumevala upotrebu aplikacije za mobilni telefon koja broje načinjene korake, kaže Azra Bjelak, profesorica fizičkog vaspitanja u Ekonomsko – trgovinskoj školi.\nMeđunarodna Asocijacija Sport za sve prvog vikenda u oktobru obeležava Svetski dan pešačenja.U našoj opštini ovaj dan je po prvi put obeležen ove godine na inicijativu učenika Srednje ekonomske škole i njihove profesorice fizčkog vaspitanja Azre Bjelak.\nPrema rečima profesorice Bjelak, početna ideja je podrazumevala upotrebu aplikacije za mobilni telefon koja broje načinjene korake. U zavisnosti od broja koraka humanitarne organizacije bi donirale određena sredstva za pomoć deci kojoj je potrebno lečenje. Na žalost pomenuta aplikacija je u međuvremenu deaktivirana, ali i pored toga šetnja nije odgođena. Pešačenje, kao osnovni oblik kretanja, treba da bude podsticaj svim starosnim kategorijama na fizičku aktivnost u svakodnevnom životu, istakla je profesorica..\nSrednjoškolcima i srednjoškolkama, u šetnji preko Ravana i Koševina,pridružili su se učenici i učenice petog razreda Osnovne škole “Vladimir Perić Valter.“\nPročitano 320 puta\tPoslednji put izmenjeno 15 oktobar 2019


Twitch radi na „live i interaktivnim“ rijaliti TV emisijama - IT Svijet\nTwitch radi na „live i interaktivnim“ rijaliti TV emisijama\nAmazon radi na interaktivnijim igrama za striming, kao i na izdavanju vlastitih premijum naslova poput Crucible i New World, ali šta još može da razdvoji Twitch na sve konkurentnijem striming tržištu? Bloomberg izveštava da kompanija traži ponude za televizijske emisije „bez scenarija“ (čitaj: rijaliti TV) ciljajući na muške igrače između 18 i 24 godine, i uopšteno starosnu grupu od 18 do 24 godine.\nPrema dokumentu koji su videli iz Bloomberg-a, reč je o gejmerskim emisijama, dejting emisijama ili talk-show emisijama koje mogu da se proizvedu za budžet od 50.000 do 250.000 dolara nedeljno. To bi trebalo da stvori nešto bolje od vašeg prosečnog video podkasta na YouTube-u ili Zoom četa sa više prozora, ali nije u novčanom rangu većine tradicionalnih emisija.\nOčigledno je da uključiti PS4 i Playroom nije dovoljno ovih dana, ali Amazon je spreman da plati za sadržaj koji će gledaoce da zadrži na platformi čak i ako nisu fokusirani na gejming zvezde za koje se toliko kompanija bori.\n(Izvor: PC Press / Engadget)\nTags: bloomberg, emisija, twitch\nPrethodna Google Meet stiže na Gmail\nSljedeća Microsoft i Intel pretvaraju virus u slike kako bi pomogli uočiti više prijetnji


Dve godine od martovskog nasilja na Kosovu u kojem je 19 civila izgubilo život\nDvodnevni sukobi su izbili 17. marta 2004. nakon što je UNMIK policija pronašla tela dvojice dečaka u reci Ibar kod sela Čabra na severu Kosova. Masovne demonstracije kosovskih Albanaca, koji su za nesreću dečaka optužili Srbe, izbile su najpre u južnom delu Kosovske Mitrovice, a tokom dana su se raširile u druge delove Kosova.\nU dva dana nasilja ubijeno je 19 ljudi (11 Albanaca i osam Srba) a više od 900 osoba je povredjeno, medju kojima su bili i pripadnici medjunarodne i kosovske policije. U neredima je uništeno ili oštećeno oko 800 kuća, kao i 35 pravoslavnih crkava i manastira srednjevekovne kulture, a nekoliko hiljada Srba napustilo je svoje domove.\nSrbi rekli 'ne' nezavisnom Kosovu\nNekoliko hiljada Srba u Štrpcu, Gračanici, Ranilugu, severnoj Kosovskoj Mitrovici, Merdaru, Velikom Ropotovu i još nekim mestima, obeležilo je dve godine od pogroma Srba na Kosovu i Metohiji, jedinstvenom porukom svetu: “Ne - nezavisnom Kosovu“.\nNa Trgu Šumadija u severnoj Kosovskoj Mitrovici protestu je prisustvovalo oko 1.500 građana koji su najpre je, uz zvona sa crkve Svetog Dimitrija, minutom ćutanja odali poštu svim žrtvama martovskog nasilja 2004. godine. Predsednik Skupštine opštine Zvečan Dragiša Milović podsetio je da je u nemirima 17. i 18. marta 2004. godine na najmonstruozniji način ubijeno osam Srba, više od 4.000 je prognano, dok je 560 srpskih kuća i 35 manastira i crkava spaljeno do temelja.\nPredsednik Srpskog nacionalnog veća severnog Kosmeta i predsednik Odbora za ostanak Kosova i Metohije u Srbiji Milan Ivanović ocenio je da su Srbi na Kosmetu i dalje izloženi humanitarnoj katastrofi, jer im UNMIK i privremene kosovake institucije isključuju struju, telefone i vodu, plene penzije, stipendije i socijalna pomoć, ali i lekove za hemodijalizu. On je pozvao Srbe na Kosmetu da ostanu jedinstveni i podrže srpski državni pregovarački tim.\nMiting je završen protestnom šetnjom do glavnog mosta na Ibru gde su građani zapalili sveće u spomen na sve žrtve stradale na Kosovu i Metohiji. Na protestu je bilo pojačano prisustvo pripadnika Kfora, UNMIK policije i Kosovske policijske službe.\nNapadi na policijski punkt, crkvu i groblje u Uroševcu\nNa punktu “Brnjak” na ulazu u Zubin Potok, na severu Kosova i Metohije, nepoznati napadači bacili su ručnu granatu i 46 metaka ispalili iz automatskog oružja, ali niko nije ni povređen, potvrdila je UNMIK policija. Napad se dogodio dva sata nakon ponoći, a istraga je u toku, saopštila je informativna služba Koordinacionog centra za Kosovo i Metohiju.\nAlbanski analitičar Dukađin Gorani navodi da je 17. mart crna mrlja na političkoj sceni Kosova i okoline, i to mora Albancima stalno da se ponavlja:\n"Činjenica da se razgovori obnavljaju baš za 17. mart, mora da bude veoma važna za čitav pregovarački proces, naročito po tome što će razgovori biti vođeni gotovo sključivo o budućem statusu nealbanskog življa na Kosovu."


Đorđe Gagić - Blic Sport\nKošarkaši Partizana trijumfovali su protiv Novog Pazara sa 102:72 u četvrtfinalu Kupa Radivoja Koraća, a centar crno-belih Đorđe Gagić bio je najbolji pojedinac meča.\nKošarkaši Partizana pobedili su Cedevitu na gostovanju u 1. kolu ABA lige i tako trijumfalno započeli novu sezonu.\nPARTIZAN NA NOVOM POČETKU Gagić: Imamo lepu ekipu, potrudićemo se da se vratimo u Evroligu\nKošarkaš Partizana Đorđe Gagić izjavio je na startu priprema crno-belih za novu sezonu da su očekivanja uvek velika i da će ekipa naredne sezone pokušati da se vrati u Evroligu.\nĐORĐE GAGIĆ ZA BLICSPORT "Grobari kupuju sezonske karte, biće sjajna sezona"\nZnači mi kad vidim da ćemo imati podršku s tribina u Jadranskoj ligi i Evrokupu - kaže naš reprezentativac.Na Sportskim igrama mladih, čiji je naš list medijski sponzor, jedini Partizanov reprezentativac Đorđe Gagić na poziv “Blica” došao je na Adu, na druženje sa mladim sportistima iz regiona, fotografisanje, autograme, ali i da najboljim basketašima uruči medalje.\nPARTIZAN - VRŠAC Čanak: Maksimalan fokus, gosti stižu rasterećeni i spremni da kazne svaku našu grešku\nTrener košarkaša Partizana Nenad Čanak izjavio je da crno-beli prihvataju ulogu favorita protiv Vršca, ali da moraju biti fokusirani jer rival zna da kazni greške.\nNovi centar Partizana Đorđe Gagić u četvrtak (17 sati) će protiv Zadra u ABA ligi debitovati za crno-bele. Nije mogao da zaigra protiv FMP-a zbog administrativne procedure, ali je i to rešeno, pa nema prepreka da se stavi na raspolaganje treneru Nenadu Čanku.


PREVARA! VOĐA PUTA OPELJEŠIO 25 GRAĐANA: Obećao im posao u Briselu, uzeo 76\t194\nspremamo se za jesen\nSnezana Djuric Pijevac\t 02.06.2021. 15:34h\nNOVI SAD - Obilazeći radove na izgradnji nove kovid bolnice u Novom Sadu, ministar odbrane Nebojša Stefanović rekao je da ne želi da precizira koliko će tačno pre roka biti završeni radovi, ali je naveo da napreduju mnogo brže nego što je prvobitno planirano.\nNaveo je i da će nova kovid bolnica biti definitivno spremna da prvog dana septembra primi prve pacijente. On je u noćnoj poseti gradilištu izrazio zahvalnost radnicima i inženjerima angažovanim na tom projektu.\n"Naša borba protiv korone će trajati i ohrabruju rezultati i ogroman rad lekara, ali mi kao zemlja moramo biti spremni na novi talas, na novu mutaciju, a, naravno, ova bolnica, kada sve bude gotovo, biće gradska bolnica, moći će da prima pacijente koji nisu kovid i moći će da dobije svoju punu funkciju", poručio je Stefanović.\nDodao je da će zgrada od preko 20.000 kvadratnih metara imati najmodernije instalacije, koje će moći da podrže sve najsavremenije medicinske uređaje, posebno istakavši veliki broj kreveta koji će biti namenjeni intezivnoj nezi.\n"Ovde ćete imati najveći kapacitet za intezivnu negu, 220 kreveta i preko 400 kreveta za poluintezivnu negu, što je ogroman kapacitet. Sam podatak da je do sada u celoj Vojvodini bilo 175 smeštaja u intezivnoj nezi pokazuje koliko povećavamo kapacitet i koliko će biti značajna ova bolnica", kazao je ministar odbrane poručivši da na izgradnji novosadskse kovid bolnice rade oni isti ljudi koji su u rekordnom roku izgradili bolnice u Batajnici, Kruševcu i na Karaburmi.\nOcenio je da je trenutno više od 20.000 pripadnika Ministarstva odbrane i Vojske Srbije koji su primili bar jednu dozu vakcine, dok je njih preko 14.000 već revakcinisano.\n"Imali smo veoma visoko poverenje lekara vojnog zdravstva, a u ovom trenutku preko 95 odsto lekara vojnog zdravstva je imunizovano", poručio je Stefanović uputivši zahvalnost Upravi vojnog zdravstva za odlično sprovođenje procesa vakcinacije među pripadnicima Ministarstva odbrane.\n1 / 4 Foto: Ministarstvo odbrane Srbije\nOdgovarajući na pitanja novinara u vezi sa naoružavanjem Hrvatske i navodima iz Zagreba da se oni takmiče u naoružavanju sa Srbijom, Stefanović je rekao da time što nabavlja oružje Srbija ne želi bilo koga da napadne, već da je Srbija vojno neutralna zemlja koja snagom svoje vojske želi da gantuje slobodu, nezavisnost i samostalnost.\n"Meni je važno, kao što je to više puta i predsednik Vučić istakao, da Srbija vodi politiku mira, politiku dobrosusedskih odnosa i politiku koja označava mir u našem regionu. Bez takve politike nema investicija. Srbija koja ima svoju jaku vojsku je jaka i takva može da garantuje svakom investitoru da može da dođe i da se oseća dobro ovde znajući da mu je investicija sigurna", zaključio je Stefanović.\nZAVIRITE U DOM IVANE ŠPANOVIĆ: Velelepno zdanje na obali Dunava ima teretanu, moderan nameštaj i zelenilo koje oduzima dah\nNAJNOVIJI KORONA PODACI: U bolnicama KCV hospitalizovano 73, a na respiratorima se 9 bori za život\nNovi Sadkovid bolnica


Drustvo - datum: 2019-06-10 NAUČNICI SVAKE GODINE REGISTRUJU NEKOLIKO NOVIH PRIMJERAKA NETIPIČNIH ZA NAŠU DRŽAVU\nAzijski tigrasti komarac nastanio se već dugi niz godina i u Crnoj Gori (ilustracija) Egzotične vrste stižu u Crnu Goru i švercom U Crnoj Gori se ne radi monitoring takvih vrsta tako da prave razmjere štete koje invazivne vrste čine ekosistemima i domaćim vrstama još ne znamo, kazao je profesor Pešić\nSvake godine je sve više egzotičnih vrsta koje ulaze u našu faunu i floru, kazao je za „Dan” biolog Vladimir Pešić, upozoravajući da se prave razmjere štete, koju takve vrste čine domaćoj populaciji, još ne zna.\nI u Nacrtu Šestog nacionalnog izvještaja prema Konvenciji o biološkoj raznovrsnosti, koji je nedavno predstavljen u Podgorici, ukazano je da nedostaju podaci o invazivnim vrstama, te da se prepoznaje potreba sprovođenja sistematskog istraživanje invazivnih vrsta na bazi spiska unesenih vrsta, uključujući i prikupljanje podataka o stepenu i karakteru invazivnosti.\nPrethodnih godina javnost je više puta informisana o „susretima” građana sa zmijama, kojima je prirodno stanište Južna ili Srednja Amerika, Azija i slično. Upozoravano je i na šverc egzotičnih vrsta preko graničnih prelaza, ali se samo na osnovu sporadičnih slučajeva zna šta je uneseno, a šta izneseno od biljnih i životinjskih vrsta.\nProfesor Pešić objašnjava da je uticaj takvih vrsta koje se unesu u Crnu Goru lokalizovan sve dok ne „pobjegnu” u divljinu i tamo formiraju populacije koje se održavaju.\n– Posebna opasnost su invazivne vrste koje prave štetu domaćim i autohtonim vrstama i svake godine mi naučnici registrujemo po nekoliko takvih vrsta novih za Crnu Goru. Nažalost, u Crnoj Gori se ne radi njihov monitoring tako da još ne znamo prave razmjere štete koje invazivne vrste čine ekosistemima i domaćim vrstama – istakao je on.\nU Nacrtu Šestog nacionalnog izvještaja prema Konvenciji o biološkoj raznovrsnosti navodi se da alohtone i invazivne biljne i životinjske vrste imaju značajan biološki uticaj na autohtone vrste i ekosisteme i dovode do smanjenja biodiverziteta.\n– U Crnoj Gori dosad nije sprovođeno sistematsko istraživanje invazivnih vrsta. Informacije prikupljene kroz pojedinačne istraživačke projekte i inicijative omogućile su kompilaciju spiska introdukovanih vrsta, a njihov negativan uticaj se naročito primjećuje u vodenim ekosistemima. Međutim, specifični podaci o stepenu njihove invazivnosti nedostaju. Stoga se prepoznaje potreba sprovođenja sistematskog istraživanje invazivnih vrsta na bazi spiska unesenih vrsta, uključujući i prikupljanje podataka o stepenu i karakteru invazivnosti. Posebno je potrebno ojačati kapacitete za kontrolu i tretman balastnih voda kao značajnog puta unosa invazivnih vrsta u morsku sredinu. Osnovni problem je nedostatak kontrole, suzbijanja i sistema ranog upozoravanja na biološke invazije – navodi se u ciljevima za zaštitu i očuvanje biodiverziteta.\nKonstatuje se da zaštita biodiverziteta u globalu pati od nedostatka ljudskih i finansijskih resursa, te da Crna Gora po tom pitanju nije izuzetak.\n– Nivo javnog finansiranja za zaštitu biodiverziteta je izuzetno nizak (ne više od dva miliona eura godišnje), što za posledicu ima ograničene kapacitete za implementaciju neophodnih mjera od strane sektora zaštite prirode – navodi se u izvještaju.\nPropisane su mjere kontinuiranog izdvajanja javnih finansija za zaštitu biodiverziteta, te istraživanje modela za osnivanje i finansiranje fonda za biodiverzitet.\nSmanjiti negativne uticaje\nU izvještaju se pojašnjava da se identifikovani faktori ugrožavanja biodiverziteta nijesu promijenili zadnju deceniju te stoga nije realno očekivati njihovu potpunu eliminaciju u periodu implementacije Strategije.\n– Da bi se značajno smanjili negativni uticaji na biodiverzitet neophodno je sprovesti niz\nsistemskih mjera koje umnogome zavise od međusektorske koordinacije i dostupnosti finansijskih sredstava – navodi se u ovom dokumentu.\nZbog ranijih informacija o vrstama gmizavaca koje su uočavane po Crnoj Gori, donekle ne čudi što je javnost povjerovala da je životinja nalik krokodilu viđena na podgoričkom brdu Gorica. Ipak, istraživači Centra za zaštitu i proučavanje prica (CZIP) su tragom takve informacije otišli na Goricu i utvrdili da je „životinja nalik krokodilu” u stvari gumena igračka.


Upoznajte Škodu - Motorsport | Autohermes\nUpoznajte Škodu - Motorsport\nPobeda na vrhuncu sezone: ŠKODA Fabia R5 doživela je vrhunac na svom debiju u Kini.\n- Nova ŠKODA Fabia R5 proslavila je trofejni debi u Kini, najvažnijem tržištu na svetu. Hiljade navijača slavilo je uspeh koji su ostvarili Pontus Tidelmand i Emil Axelsoon konačnom pobedom u novom takmičenju Kineskog Longyou Relija. Sa najboljim vremenom na svih 13 etapa, ŠKODA Fabia R5 pokazala je ogroman potencijal na završetku sezone FIA reli takmičenja Azija-Pacifik (APRC) – uprkos najtežim mogućim uslovima. Sa odličnim rekordom u šest pobeda na svih šest trka u sezoni, ŠKODA je zauzela najviše pozicije na prestižnim kontinentalnim takmičenjima.\nNeverovatan rad vozača Pontus Tidemanda i njegovog suvozača Emila Axelssona morao je biti krunisan šampionskom titulom* na rang listi vozača i suvozača APRC-a. ŠKODA je takođe označena kao pobednik u ranglisti proizvođača ARPC-a po četvrti put zaredom. ŠKODA Fabia R5, koja je svetskoj javnosti prvi put predstavljena u aprilu, takođe je pobednički auto. Pored rangliste u okviru APRC-a, postoji i 11 nižih pozicija, uključujući četiri pobede na sedam takmičenja FIA Svetskom Reliju (WRC 2). Četiri nacionalna takmičenja su takođe već bila osvojena u toku 2015. godine. Sa pet uzastopnih pobeda na takmičenjima u Češkoj, Jan Kopecký (CZ) osvojio je ključni uspeh i pre završetka sezone. U Austriji, veteran Raimund Baumschlager (A) pobedio je na nacionalnom takmičenju sa Fabijom R5. u Mađarskoj, Norbert Herczig (H) osvojio je nacionalni reli šampionat sa Fabijom R5. "Brzi" Freddy Loix (B) je takođe ostvario pobedu na takmičenju u svom belgijskom prvenstvu.


Vojnici Kfora stigli na Jarinje | Restart Magazin\nKako se navodi u saopštenju, “tom prilikom su gradonačelnici od komandanta Кfora zahtevali da vojnici Кfora ostanu neutralni i deluju u skladu sa rezolucijim 1244 Saveta Bezbednosti Ujedinjenih nacija”.\n“Potrebno je da se zbog serije incidenata koje su u prethodnim danima izazivali specijalci (kosovske policije) ROSU, posebno na prelazu Brnjak, pojača prisustvo Кfora kako bi se takvi incidenti sprečili i sačuvao mir”, navodi se u saopštenju.\nU zajedničkom saopštenju, gradonačelnici srpskih opština na severu Kosova pozvali su gradjane “da ostanu suzdržani i nasedaju na provokacije”.\n“Mi smo svoji na svome i branimo osnovno ljudsko pravo koje garantuju svi medjunarodni akti i povelje. Кomandant Кfora je rekao da se Кfor neće mešati u politička pitanja niti nasilno uklanjati blokade sa puteva”, navodi se u saopštenju.\n← U Nemačkoj počeli izbori na kojima se bira naslednik Angele Merkel\nSocijaldemokrata Olaf Šolc kaže da konzervativci treba da idu u opoziciju →


Vlasti u USK zatvaraju migrantske centre i najavljuju još radikalnije mjere\nNaslovnica Bihać Vlasti u USK zatvaraju migrantske centre i najavljuju još radikalnije mjere\nMišljenja su da bi državne nadležne institucije drugačije postupale da je ovaj problem u nekon drugom bh. gradu, ali ovakva nebriga znači zabrinjavajući odnos jednih prema drugima\nPredstavnici vlasti iz Unsko-sanskog kantona došli na za danas zakazanu hitnu sjednicu Predstavničkog doma Parlamentarne skupštine Bosni i Hercegovine na kojoj bi poslanici trebali razmatrati posljedice migrantske krize u državi, ali prema najavama ta sjednica bi trebala biti otkazana, zbog čega su oni izrazili razočarenje.\nInicijativu za sazivanje ove sjednice podnijeli su poslanici Socijaldemokratske partije (SDP), Naše stranke, Saveza za bolju budućnost (SBB) i Stranke demokratske aktivnosti (A-SDA) na čemu su im predstavnici lokalne vlasti zahvalni te kažu da su danas očekivali konkretne zaključke.\nMišljenja su da bi državne nadležne institucije drugačije postupale da je ovaj problem u nekon drugom bh. gradu, ali ovakva nebriga znači zabrinjavajući odnos jednih prema drugima.\nKako su naglasili, smatrali su da bi ovo bio dobar pokušaj pronalaska rješenja za ovu situaciju imajući u vidu činjenicu da je teret suočavanja sa sve većom najezdom migranata koji se kroz BiH kreću takozvanom balkanskom rutom, pao na lokalnu zajednicu.\nKantonalni premijer Mustafa Ružnić podsjetio je uoči sjednice ovog državnog parlamentarnog tijela, da su u tom kantonu četiri privremena prihvatna centra formirali kako bi migranti imali gdje prezimiti i kako bi se u tom periodu svi zajednički pripremili za novi proljetni val migranata.\n– Sada smo u situaciji da moramo zatvoriti ta dva centra “Miral” u Velikoj Kladuši i “Bira” u Bihaću odnosno izmjestiti ih na druge lokacije u nenaseljeno područje. Stoga smo očekivali da će na današnjoj sjednici biti zaduženo Koordinaciono tijelo da postupi po zaključcima Gradskog vijeća Bihaća i Vlade USK da se sačini akcioni plan i provede u roku od 30 dana u vezi s ovim pitanjem – pojasnio je Ružnić.\nNajavio je da će biti iskorištene sve mogućnosti poput kapaciteta Zavoda za javno zdravstvo, Veterinarskog zavoda, Ministarstva unutrašnjih poslova USK da ova dva migrantska centra budu zatvorena ili izmještena, a lokaciju bi trebao odrediti Ured za strance.\nŠuhret Fazlić, gradonačelnik Bihaća u kojem je nekoliko hiljada migranata smješteno u dva prihvatna centra, najavio je zatvaranje tih centara i poduzimanje i drugih radikalnijih mjera.\nKako je podvukao i druge zemlje suočene su s ovim problemom, ali samo u BiH najveći teret je na gradu od 60.000 stanovnika koji nema kapacitete da se adekvatno suoči sa ovim izazovom.\nU 2018. godine u USK-u registrirano je više od 19.300 ilegalnih migranata, a u tom periodu počinjeno je 77 krivičnih djela, dok je u prva tri mjeseca ove godine legitimirano više od 6.000 novih migranata, a zabilježeno 79 krivičnih djela i na stotine prekršajnih mjera što izuzetno usložnjava sigurnosnu situaciju u ovom kantonu, tvrde predstavnici vlasti u ovom dijelu BiH.\nPrethodni članakStećci većinom porušeni, oštećeni i obrasli travom\nSljedeći članakProblemu migranata pristupiti na ustavan i sistemski način\nUskoro obnova i opremanje Odjela za plućne bolesti KB „dr. Irfan Ljubijankić“\nSavez bh. udruženja u Austriji prikuplja pomoć za migrante u kampu Vučjak\nZavršena ljetna škola za djecu izbjeglica i migranata u Bihaću\nGosti ne kriju oduševljenje Krajinom, mnogi se opet rado vraćaju\nSastali se Fadil iz Federacije i Peter iz IOM-a da pričaju o migrantskoj krizi: Evo šta su dogovorili\nBihać Urliče festival 2019 – rock priča koja traje\nĐir sa Memom / Brega me odbranio od Tife, ali ima i drugo poluvrijeme\nNanićeve gazije: Prije 27 godina formirana 505. viteška bužimska brigada (VIDEO)


Govor Predsednice Jahjaga na inauguracionom sastanku Nacionalnog Veća za Evropske Integracije - Govori Presidenta - Predsednica Republike Kosovo - DR VJOSA OSMANI - SADRIU\nGovor Predsednice Jahjaga na inauguracionom sastanku Nacionalnog Veća za Evropske Integracije\nPod rukovodstvom Predsednice Republike Kosovo, gospođe Atifete Jahjaga, danas je održan inauguracioni sastanak Nacionalnog Veća za Evropske Integracije. Na sednici Veća su učestvovali i g.din Štefan Fyle, Komisioner za Proširenje EZ-e, g.din Jakup Krasnići, Predsednik Skupštine Republike Kosovo, g.din Hašim Thači, Premijer Republike Kosovo, drugi visoki zvaničnici institucija zemlje, rukovodioci političkih partija i predstavnici civilnog društva.\nNa ovom sastanku, g.din Fyle je predao rukovodiocima zemlje Dokumenat o početku Studije Fizibiliteta o Sporazumu Stabilizacije – Asociranja za Kosovo.\nPre početka inauguracionog sastanka Nacionalnog Veća za Evropske Integracije, bio je jedan poseban sastanak sa g.dinom Štefan Fyle, Komisioner za Proširenje EZ-e na kojem se diskutovalo o nizu pitanja od interesa, o radu Nacionalnog Veća za Evropske Integracije, njene uloge, o daljnjoj integraciji manjina, o dijalogu i neophodnosti primene sporazuma postignutih dijalogom i drugim pitanjima.\nU nastavku donosimo izlaganje Predsednice Jahjaga na inauguracionom sastanku:\nPoštovani Predsednik Skupštine Republike Kosovo,\nPoštovani g.dine Mustafa,\nPoštovani g.dine Fyle,\nPoštovani ambasadori država Kuint-a,\nŽelim van dobrodošlicu na prvom osnivačkom sastanku Nacionalnog Veća za Evropske Integracije Republike Kosovo, koje sam kao Predsednica zemlje osnovala posebnim dekretom, određujući i nadležnosti i oblast delovanja.\nInostrana politika Republike Kosovo, a naročito pitanje Evropske Integracije, uporedo sa saradnjom i prijateljstvom, sa Sjedinjenim Američkim Državama , jeste od životnog značaja za našu zemlju, za unutrašnje uređenje i za međunarodne odnose koji se posmatraju kao jedan jedinstven celokupan proces.\nRepublika Kosovo, suverena i nezavisna, je izgrađena na građanskom principu gde svi ljudi bez obzira na njihovu nacionalnu pripadnost, veru, rasu, bez obzira na broj i bez obzira na kojem delu zemlje žive, uživaju jednaka prava i slobodu.\nKosovo i njen narod su opredeljeni i pripadaju evropskoj civilizaciji, kao zapadno opredeljenje svih građana bez razlike.\nPut Republike Kosovo u pravcu članstva u Evropsku Zajednicu i NATO jeste cilj i naša volja za šta sve političke grupacije ali i sve nacionalnosti koje žive ovde, imamo potpuni konsenzus.\nPotpuno smo svesni da ovaj put nije nagrada nego je jedan sveobuhvatni mehanizam ispunjavanja uslova i standarda, koje smo mi kao institucija, ali i kao društvo, prihvatili da ih željno ispunjavamo.\nOvaj put nema alternativu i mi kao zemlja i kao narod možemo i trebamo dati svoj doprinos Evropskoj arhitekturi slobodnih i ravnopravnih naroda.\nKosovo i ceo Zapadni Balkan, ili cela Jugoistočna Evropa su ostvarile napredak na putu evropskih integracija, proces ovaj nepovratan, koji donosi dobit svim zemljama regije.\nNacionalno veće za evropske integracije, koje funkcionira pod rukovodstvom Predsednice zemlje, ima za cilj da na efikasan i konkretan način koordinira i usaglašava institucionalne politike svih drugih institucija i svih relevantnih faktora.\nCivilno društvo u ovoj sredini ima jednu važnu ulogu.\nIspunjavanje procedura, normi i standarda, koji se primenjuju u svim oblastima života i rada, sa ovim našim angažovanjem će biti brža i potpunija.\nIntegracija naše zemlje u Evropsku Zajednicu je proces od više struke važnosti, ne samo za nas kao država i kao novo društvo, nego i za sve zemlje regije i svakako i za samu Evropsku Zajednicu, jer proces se ne smatra uspešnim bez potpunog članstva svih država Zapadnog Balkana.\nNa ovom putu treba sarađivati i pomoći jedni druge, jer dobro susedstvo među zemljama i narodima jeste zlatno načelo Ujedinjene Evrope i jedan od glavnih preduslova politike integracije.\nZato-dijalog koji se odvija u Briselu između Republike Kosovo i Republike Srbije ja sam podržala i ocenila kao jako važan za obe naše zemlje, jer ovo je, ne najbolji, nego jedini put da mi međusobno normalizujemo odnose i jedini način kojim obavezujemo Srbiju da ispunjava svoje obaveze i da prizna nastalu realnost i da se ponaša u skladu sa međunarodnim pravilima u njenoj politici susedstva.\nMi kao institucije smo posvećeni i imamo volju i izgradili smo i mehanizme da svaku našu obavezu ispunjavamo u korist naših građana.\nU našim politikama smo sasvim transparentni, s najvećom ozbiljnošću uzimamo izveštaj progresa, njegove nalaze /konstatacije i iste raspodelimo kao zadatke i obaveze sa konkretnim rokovima izmena i poboljšanja.\nDanašnji sastanak jeste izraz i dokaz da svi mi, institucije , političke partije, akademska zajednica, civilno društvo, i svi građani imamo volju da doprinosimo i preuzimamo odgovornost za ubrzanje dinamike evropske integracije ujedinjavanjem naših nastojanja za jedan uspešan proces.\nNacionalno veće za Evropsku Integraciju, jedan sveobuhvatni organizam, će poslužiti u funkciji ovog i ima za cilj uspostavljanje institucionalnog i društvenog konsenzusa, preporučuje konkretizaciju postupaka u proces evropske integracije namerava potrebnu podršku za sprovođenje reformi.\nNacionalno Veće za Evropske Integracije izražava jedinstvo celog političkog spektra na Kosovu.\nS toga u ovoj fazi je bitno da mi stvorimo jednu političku i društvenu platformu, u cilju obezbeđenja tokom ove putanje jedan jasan i stabilan kurs za zemlju u pravcu potpune integracije u Evropsku Zajednicu.\nKao Predsednica zemlje preduzeću svaki ustavni i zakonski postupak koji povećava efikasnost i efektivno utiče na rad institucija i društva, radi angažovanja i radi davanja konkretnog doprinosa ubrzanju dinamici integriranja u Evropsku Zajednicu.\nKao institucije, kao društvo i kao individue, svi trebamo biti odgovorni i posvećeni da svaki, onde gde jeste, da doprinosi da Kosovo jedna zemlja reda i vladanja zakona, bude zemlja gde svi imamo čast ostvariti sve one zadatke, sve one standarde i sve one zahteve koji našu zemlju unapređuju u ostvare ciljeve kako bismo što brže i što bolje realizirali Evropsku agendu da Kosovo postane zemlja članica Evropske Zajednice.\nOvom prilikom cenim doprinos Ministarstva za Evropske Integracije kao posvećenje i kao konkretno angažovanje, na praćenje i sprovođenje svega onog što je potrebno da Kosovo što brže postane zemlja članica Evropske Zajednice.\nKosovo i Evropska Zajednica međusobno su učinile jako važan korak lansiranjem dijaloga za Liberalizaciju Viza i početak Studije Fizibiliteta za Sporazum o Stabilizaciji – Asociranju, koje će nam omogućiti tokom celog budućeg perioda da izvršimo jednu sveobuhvatnu analizu naše političke, ekonomske i zakonske pripravnosti .\nOvo uvrštava Kosovo u okviru politika Evropske Zajednice o Zapadnom Balkanu u pravcu uspostavljanja kontraktualnih odnosa.\nPočašćeni smo da danas imamo ovde Komisionera za Proširenje EZ-e, g.dina Štefan Fyle, koji će govoriti o važnosti ovog procesa na kome se nalazi Kosovo, na njenom evropskom putu, koje beleži početak jedne nove faze u odnosima Evropske Zajednice sa Kosovom koje su temelj politika EZ-e prema Zapadnom Balkanu i jedan odlučujući korak u pravcu članstva.\nKao i uvek na ovom putu biti ćemo svi zajedno ravnopravni, svaki u svojoj oblasti delovanja, dajući doprinos onoliko koliko možemo i koliko znamo, pomažući jedan drugog i uvek poštujući ustavnost i zakonitost.


Dodik: Ni SAD ne mogu da spasu raspad Federacije BiH : Nadlanu.com\nDodik: Ni SAD ne mogu da spasu raspad Federacije BiH\nObjavljeno 4. jul 2013. / 10:18:47\nDodik je ukazao da ni SAD poslednjim intervencijama ne može da promeni federalni Ustav, jer je reč o procesu iz kojeg je u Federaciji isključen jedan konstitutivni narod - Srbi, kazao je Dodik.\n"Isključivanje jednog konstitutivnog naroda, u ovom slučaju srpskog, iz federalnih ustavnih promena, govori o pravim namerama autora tog projekta. Ovde je reč o pravljenju protivustavnog i antidejtonskog paketa promena Ustava FBiH koji ne uvažava princip konstitutivnosti", rekao je Dodik novinarima na Palama, preneli su banjalučki mediji.\nOn smatra da uplitanje američkog ambasadora Patrika Muna u reformu Ustava FBiH nije dobro za ukupnu političku situaciju u BiH.\nMun je, naime, inicirao formiranje ekspertskog tima koji je predložio načine rekonstrukcije Federacije.\nTRENUTNO NAJOPASNIJA ROBA NA PLANETI: Tajland izvozio…\nDodik je najavio da će nekoliko opština u Federaciji, u kojima Srbi predstavljaju većinu, tražiti ustavno tretiranje tog prostora na poseban način radi zaštite njihovih vitalnih interesa. Prema njegovim rečima, Republika Srpska “uvek je budna na jedno oko” zbog konstantnih pokušaja dela međunarodne zajednice da revidiraju Dejtonski mirovni sporazum i da dođe do prekompozicije BiH.\nOn je podsetio da je u poslednjih sedam-osam godina lično uložio veliki napor u očuvanju institucija i zadržavanje nadležnosti Republike Srpske, što je posebno vidljivo u procesu reforme policije, centralizacije fondova i drugih institucija, drugim rečima, u mnogim besprizornim pokušajima tihe promene Ustava i unitarizacije BiH.\n"Naravno da to nije moguće i da to nećemo dozvoliti. Ustav Republike Srpske je nedodirljiv, ali moram da kažem da i mi u Srpskoj imamo nameru da modifikujem naš Ustav", najavio je Dodik.


Porodična firma za primer - Glas Podrinja\n“INOP” NIJE PREKIDAO PROIZVODNjU ZA VREME VANREDNOG STANjA\nFirma stabilno posluje i sve obaveze izmiruju na vreme. Jedini problem javio se na samom početku krize i to zbog vozača koji su morali da prelaze granicu. Ipak, roba je na vreme isporučena i „Inop“ markicama se obeležava stoka u Makedoniji, Bugarskoj, Bosni i Hercegovini, a u Srbiji sve vreme isporuka i teče uobičajeno i bez zastoja\nZa firmu nastalu i opstalu ‘90-ih godina prošlog veka vanredno stanje kraće od dva meseca predstavlja samo još jedan izazov. Od samih početaka u privatnom biznisu vlasnik „Inopa“ Ljupko Mijatović oslanjao se na svojih 10 prstiju, znanje, instinkt i snalažljivost. Od ručno pravljenih suvenira postali su firma sa više od 30 zaposlenih koja proizvodi markice za obeležavanje stoke za Srbiju i zemlje u okruženju, pločice za obeležavanje stabala i košnica i aluminijumske zatvarače za flaše.\nTokom vanrednog stanja proizvodnju nisu prekidali. Radili su u tri smene, a najvažnija im je bila bezbednost radnika, pa su poštovane sve mere zaštite, a pridržavaju ih se i dalje.\n-Informisali smo se putem medija, ali najvažnija nam je bila pomoć od Odeljenja za lokalni ekonomski razvoj Grada Šapca i načelnice Violete Šestić koja nam je pomagala u otklanjanju svih dilema koje smo imali u ovoj situaciji. Održavali smo sastanke koji su nam mnogo značili i na kojima smo dobijali pravovremene, jasne i nedvosmislene informacije. Mislim da bi Odeljenje za lokalni ekonomski razvoj tu praksu trebalo da nastavi i sada kada su mere ublažene, ističe Ljupko Mijatović.\nFirma stabilno posluje i sve obaveze izmiruju na vreme. Jedini problem javio se na samom početku krize i to zbog vozača koji su morali da prelaze granicu. Ipak, roba je na vreme isporučena i „Inop“ markicama se obeležava stoka u Makedoniji, Bugarskoj, Bosni i Hercegovini, a u Srbiji sve vreme isporuka i teče uobičajeno i bez zastoja.\n„Inop“ je prošle sedmice posetio gradonačelnik Šapca Nebojša Zelenović, koji je istakao da se radi o kompaniji koja je za primer u gradu. Rekao je da je ponosan na sve šabačke privrednike, poljoprivrednike i sve one koji su u vanrednom stanju našli način da nastave proizvodnju i plasiraju proizvode.\n-Ovo je porodični biznis koji se postepeno razvijao, a sada se i širi. Napravili su novu proizvodnu halu u koju treba da dođe novi proizvod i zaposlili bi još 10 do 15 novih radnika. To je dobar primer koji svi treba da slede. Grad Šabac će nastaviti da podržava ovakve kompanije, da pomogne svakom ko ima poslovnu ideju i želi da svoj novac ulaže. Moramo se zajedno izboriti sa ovim periodom nakon vanrednog stanja da ne dozvolimo životu da stane, rekao je gradonačelnik Zelenović.\n“Inop” je realizaciju novog programa počeo još pre dve godine. Radi se o proizvodnji vakuum ambalaže. Obezbedili su lokaciju, napravili proizvodnu halu, nabavili opremu pre skoro godinu dana. Prema rečima Ljupka Mijatovića proceduru izgradnje trafostanice počeli su jer Elektrodistribucija nije mogla da im isporuči traženu snagu električne energije. Trafostanica je napravljena, ali je onda došlo do zastoja.\n-Problem je da spojimo trafostanicu sa visokim naponom koji prolazi na 15 metara od nje. Ta procedura traje već šest meseci i mi ne možemo da počnemo sa probnom proizvodnjom i zapošljavanjem novih radnika, naveo je vlasnik “Inopa”.\nGradonačelnik je naveo da Gradska uprava zna za postojeći problem koji „Inop“ i još jedna firma imaju zbog nerešenih vlasničkih odnosa na pojedinim parcelama. Rekao je da će iskorititi uticaj koji imaju da rešenje ubrzaju.\n-Nekada stvari ne zavise od Grada. To nije pitanje političke pripadnosti. Kada imate firmu koja ima potrebu da proširi pogone i zaposli ljude, tu ne sme bude prepreka, ni, naravno, da se krši Zakon. Uvek smo do sada nalazili način da se sistem ubrza i da se prevaziđu problemi, bez obzira da li se radi o lokalnom ili republičkom nivou. Apelujem na sve koji su u tom sistemu da daju svoj maksimum i da kompanija „Inop“ što pre počne da proizvodi u novom pogonu, rekao je gradonačelnik.


Počinje "Keel Kup" u Beloj Crkvi\nAutor : eBelaCrkva Avg 17, 2018\nOčekuje se dolazak velikog broja ekipa i to je jedan od razloga što će turnir po prvi put trajati tri dana. Organizator turnira je kompanija Keel, zvanični tehnički sponzor vaterpolo reprezentacije Srbije\n„Zahvalio bih se i Opštini Bela Crkva, koja je, kao i svake godine podržala turnir. Uslovi za organizaciju u ovom mestu su idealni za ovaj sport. Smeštaj je povoljan, svi koji žele preko nas da rezervišu mogu to da učine. Publika poseduje vaterpolo kulturu i uvek su pune tribine“ – kaže Nenad Tomić predstavnik Keel kompanije.\n„Ljubitelji vaterpola u Beloj Crkvi ove godine će zaista imati prilike da uživaju u vaterpolu. Osim Keel Kupa, organizujemo ove godine i Kamp za igrače do 14 godina. Uspeli smo da povežemo sve jer će se i Kamp preklopiti sa turnirom u vaterpolu 4 na 4, tako da će i vaterpolisti sa Kampa biti u prilici da se oprobaju u bič vaterpolu. Mogu da zaključim da Belu Crkvu očekuje pravi vaterpolo praznik u avgustu, specijalno tog vikenda“ – istakao je Neven Selaković predsednik Vaterpolo Saveza Vojvodine i trener VK „Jezero“.\nOčekujemo da VK „Jezero“ ima svoje ekipe na ovom atraktivnom turniru, a organizatori poručuju, dođite i uživajte u brzom i dinamičnom vaterpolu i u predivnom ambijentu Glavnog belocrkvanskog jezera.


KRIZA STIŽE I U SRBIJU\nGuverner Narodne banke Srbije Radovan Jelašić smatra da će se Srbija naći "na udaru" svetske finansijske krize.\nOn objašnjava da će porast cene novca uticati na poskupljenje stambenih kredita, ali je ocenio da to neće biti drastično. "Uz sve domaće brige, zadesiće nas i posledice poskupljenja novca, kao jednog od glavnih efekata globalnog finansijskog posrnuća", rekao je Jelašić i ocenio da se svetska kriza na nas, ipak, neće odraziti tako drastično da stambeni krediti budu obustavljeni, ali će biti skuplji.\nOn je kazao da to ne mora da znači da će građani krov nad glavom plaćati više, jer je logično očekivati da će istovremeno, ako je tražnja manja, doći do pada cene nekretnina. Guverner je kazao da je dobro što imamo stabilan kurs dinara, jer bi bez restriktivne monetarne politike NBS i stabilnog kursa krediti još više poskupeli.\nJelašić je rekao i da je Srbija na najboljem putu da 2008. godinu završi sa jednocifrenom inflacijom, čemu doprinose pad svetskih cena nafte i hrane, restriktivna monetarna politika, stabilan kurs domaće valute, kao i zarade koje do sada nisu pratile povećanje inflacije u prvom delu ove godine.\n"Ipak, NBS mora da razmišlja na srednji i duži rok. Za nas je ključno pitanje šta će biti sa inflacijom tokom 2009. Tim pre što se u međuvremenu dogodila finansijska kriza svetskih razmera, koja doprinosi skupljem novcu i smanjenju stranih investicija, na šta Srbija ne može da utiče, niti da se od takvih negativnih posledica odbrani", naveo je on.\nJelašić je naglasi da je, ipak, pitanje "da li ćemo uraditi ono što možemo - da te negativne efekte ne povećavamo ekspanzivnom fiskalnom politikom, već da doprinesemo da inflacija bude niža".\nNa pitanje da li bi Srbija trebalo jednostrano da primenjuje prelazni trgovinski sporazum sa EU, on je ocenio da se tu u principu ne radi o jednostraoj primeni sporazuma.\n"Važno je najpre da se podsetimo da se uopšte ne radi o jednostranom koraku, pošto je EU već obezbedila privilegije za izvoz robe i usluga iz Srbije. Radi se o tome da li ćemo i mi početi da sprovodimo sporazum, ili ćemo dopustiti da zbog naredna tri meseca izgubimo celu sledeću godinu", naveo je Jelašić.\nOn je dodao rekao da bi do postepenog smanjenja carinskih prihoda došlo i "da smo krenuli u sprovođenje sporazuma po normalnom 'voznom' redu". "To smo, uostalom, znali još kada smo ga potpisivali. Ne čude me oni koji su lepo profitirali zbog svoje monopolske pozicije na srpskom tržištu, za njih je svaki dan odlaganja primene sporazuma 'čist ćar'", zaključio je guverner NBS.


pink.rs | Vojvođanski policijski sindikat: SUTRAŠNJI SINDIKALNI PROTEST ISPOLITIZOVAN!\nVojvođanski policijski sindikat uputio je medijima saopštenje u kojem se ističe da su zakazani protesti Vojnog i Policijskog sindikata isključivo politički, a ne sindikalni.\nDanas kada država polako staje na "zdravu granu" zbog preduzimanja, možda nepopularnih, ali uspešnih reformi koju vlast sprovodi, jedan vojni, i jedan mali policijski sindikat pa i nekoliko drugih sindikata iz civilnog sektora, kojekakve NVO najavljuju protest u Beogradu za 7. oktobar. I naravno, ni jedan građanski protest ne može proći bez učešća političkih organizacija, ili makar "slučajnog" prisustva njihovih funkcionera zarad promocije svojih političkih ideja koje predstavljaju.\nVojvođanski policijski sindikat apeluje na sve vas koji činite naš MUP:\nNe morate biti deo ovih protesta, koji više zvuče kao politički i revolucionarni nego bilo koji protest do sada! Nemojte biti roba za trgovinu pojedinih organizacija u MUP-u! Vi ste žila kucavica ove države i odgovorni ste pred narodom kome služite! Niko od tih velikih vođa sutra, u slučaju da se stvore elemenati za pokretanje disciplinskog postupaka na osnovu stranačkog organizovanja ili političkog delovanja neće vama nadoknaditi izgubljen procenat od plate! Niko od njih nehe dati vašoj porodici "hleb" u slučaju najgoreg mogućeg scenarija, prestanka radnog odnosa! Oni će otići zadovoljni svojim odrađenim zadatkom, a vi ćete ostati sami na vetrometini.\nČovek, a možda bi mu bolje pristajao naziv politikant, procenite sami, koji vodi taj policijski sindikat čije ime nije vredno ni pominjati, postepeno gubi kompas jer zna da mu vreme na sindikalnoj sceni iz dana u dan ističe kroz sve veće nepoverenje kolega. Političari neka se bave politikom, politici nije mesto u MUP-u.\nVojvođanski policijski sindikat neće da bude nikad organizacija pod "šapom" poslodavca, ali ima moralnu obavezu da napiše ove redove. Kolege, građani, budimo realni! Počeli smo da se kao institucija krećemo napred. Stotine novih vozila, puni magacini nove uniforme i obuće, pristizanje druge moderne opreme za rad, postepeno povećanje zarade koje će se osetiti vrlo uskoro i predviđena izmena Zakona o policiji koji će u konačnoj formi biti moderniji i povoljniji za radnika kao ni jedan pre.\nZalaganje ministra Nebojše Stefanovića da MUP prednjači u svemu ispred drugih ministarstava je samo jedan o pokazatelja da možemo očekivati bolje dane. Zato mračne, interesne i instruisane organizacije u MUP-u ostavite iza sebe, da ih prašina prošlosti prekrije i svaki njihov trag postojanja pregazi svetla budućnost kojom se krećemo i kao služba i kao država.\nVojvođanski policijski sindikat: BARON VELJKO MINHAUZEN ne prestaje sa lažima!\nNezavisni sindikat policije: Lažni sindikalni lider Veljko Mijailović nastavlja da se dodvorava saborcima iz SzS\nVojvođanski policijski sindikat: PSS pokušava da umanji značaj borbe protiv organizovanog kriminala\nPREDSEDNIK SPIPS-a: Policijski sindikat Srbije nije ništa drugo do PARTIJA ZVANA SINDIKAT


Srna , Rojters\nKompanije širom sveta počinju da smanjuju radnu nedelju na četiri radna dana jer je primećena bolja produktivnost, motivisanije osoblje i manje iscrpljenosti na poslu.\n- Mnogo je zdravije i radimo bolje svoj posao - rekao je Jan Šulc-Hofen, osnivač softverske kompanije "Planio" sa sedištem u Berlinu, koja je uvela četvorodnevnu radnu sedmicu za svojih deset radnika.\nOsiguravajuća kompanija "Perpečual gardijan" na Novom Zelandu beleži manje stresa i veću angažovanost radnika nakon što su početkom godine smanjili broj radnih dana na četiri.\nKongres britanskih sindikata zagovara uvođenje četiri radna dana sedmično u celoj zemlji do kraja veka, što podržava i opoziciona Laburistička stranka.\nVeća produktivnost za četiri radna dana\nTUC tvrdi da bi kraća radna nedelja omogućila radnicima da podele bogatstvo nagomilano u smislu novih tehnologija kao što su robotika i mašinsko učenje, jednako kao što su isposlovali slobodne vikende tokom industrijske revolucije.\nNestaje li posao od 8h? Poslovni mejl na odmoru proverava 42 odsto mladih\nU Austriji da rade 12 sati, u Švedskoj šest ili je SRPSKI MODEL najbolji?


češće građana u kreiranju lokalnih politika jedan je od stubova na kojima počivaju uspešna demokratska društva. Na mestu gde su vlast i moć najbliži građanima, mogućnosti i potrebe za njihovim učešćem u svim aspektima javnog života su najveći, a rezultati i domašaji najvidlјiviji. Jedan od najefikasnijih mehanizama za podizanje nivoa građanske participacije je organizovanje javnih rasprava u procesu kreiranja lokalnog budžeta, koji je najznačajniji lokalni politički dokument.\nSa odgovarajućim zakonskim izmenama, koje podrazumevaju uvođenje zakonske obaveze organizovanja javne rasprave u periodu pripreme budžeta, svim zainteresovanim građanima opština i gradova, omogućeno da aktivno doprinose definisanju budžetskih prioriteta, čime je značajno podignutnivo fiskalne transparentnosti. Obavezne javne rasprave, gledano iz ugla lokalnih vlasti, pružaju mogućnost da se donesebolјi budžet, da prioriteti većine građana budu bolјe zadovolјeni. Javnost u procesu donošenja nam daje šansu da izbegnemogrube greške koje tako često srećemo u upravlјanju lokalnim finansijama, koje su prepuštene, doduše demokratski izabranim,ali najčešće neiskusnim lokalnim političarima. Snažan glasgrađana i jako svetlo javnosti može, u krajnjoj liniji, da koristi i samim lokalnim vlastima da uspešnije obavlјaju svoje poslove i da – što je demokratskim političarima vrlo važno – buduponovo izabrani od svojih sugrađana. A biće ponovo izabraniako budu uspešno osluškivali glas javnosti i prepoznavaliprioritete, a javne rasprave su izvanredna prilika koju lokalne vlasti nedovolјno koriste. Cilј ovog serijala tekstova i celog projekta iz kojeg proističuje da im pomogne da tu priliku prepoznaju, a nama građanima omoguće da im prenesemo poruku.\nTekstovi koji će uslediti predstavlјaju pokušaj odgovora nabrojna pitanja koja se odnose na ulogu javnih rasprava u budžetskom procesu, sa posebnim osvrtom na njihov značaj za funkcionisanje lokalnih samouprava, razvoj lokalnih zajednica ismanjivanje stepena korupcije na lokalnom nivou.


Ko je predlagao kandidate za državna odlikovanja – službena tajna – Centar za istraživačko novinarstvo Srbije\nOdlikovanja pred dodelu na Dan državnosti; foto: Predsedništvo Srbije/Dimitrije Goll\nGeneralni sekretarijat Predsednika Republike odbio je da CINS-u dostavi podatke o tome ko su bili predlagači kao i koga su predložili za dodelu odlikovanja povodom Dana državnosti Srbije. U odgovoru CINS-u stoji da se radi o poverljivim podacima koji predstavljaju službenu tajnu. Advokat i bivši poverenik za informacije od javnog značaja Rodoljub Šabić smatra da je ovaj zahtev neosnovano odbijen.\nNa ovogodišnjoj svečanosti povodom Dana državnosti, na Sretenje, predsednik Srbije Aleksandar Vučić uručio je 170 odlikovanja. Među odlikovanima našli su se muzičar Momčilo Bajagić Bajaga, reditelj Emir Kusturica, novinarke Jelena Zorić i Gordana Uzelac, ali i Pekinški institut za genetska istraživanja, Air Serbia i Šumarski fakultet u Beogradu.\nCentar za istraživačko novinarstvo Srbije (CINS) pokušao je da sazna ko je sve predložio i koga za dodelu ovih državnih priznanja. Takođe, interesovalo nas je i ko čini Komisiju za odlikovanja koja razmatra predloge.\nMeđutim, iz Generalnog sekretarijata Predsednika Republike stigao je polovičan odgovor.\nInformaciju o tome ko su predlagači i koga su kandidovali nismo dobili uz obrazloženje da se o tome diskutuje na sednicama Komisije zatvorenim za javnost.\n„Poslovnik Komisije za odlikovanja propisuje (…) da su sve informacije u vezi sa sednicom Komisije poverljive i da predstavljaju službenu tajnu“, navodi se u rešenju.\nOvakav razlog za odbijanje u suprotnosti je sa Zakonom o tajnosti podataka i Zakonom o slobodnom pristupu informacijama od javnog značaja, kaže za CINS advokat i bivši poverenik za informacije od javnog značaja Rodoljub Šabić.\n„To da organ mimo kriterijuma iz zakona, poslovnikom ili bilo kojim drugim aktom, proglašava za tajnu gotovo sve što radi, u očiglednom je neskladu sa odredbama Zakona o tajnosti podataka“.\nIako se u rešenju Generalnog sekretarijata ističe da bi odavanjem službene tajne mogle nastupiti „teške pravne posledice po interese zaštićene zakonom koji pretežu nad interesom za pristup informaciji“, Šabić kaže da je to citirano samo kao fraza, a da organ vlasti očito nije „vagao“ interese.\n„Da jeste, naveo bi, dužan je to, koji to ’zakonom zaštićen interes’ bi bio ugrožen i koje bi to ’teške posledice’ mogle nastupiti ako bi se informacije koje ste tražili učinile dostupnim“, kaže Šabić za CINS.\nOdlikovanja dodeljuje predsednik svojim ukazom dok Komisija, sastavljena od uglednih ličnosti koje izabere predsednik, razmatra predloge i dostavlja ih, zajedno sa svojim stavom, njemu na konačno odlučivanje.\nZa razliku od informacija koje se tiču predlagača i predloga, podatke o sastavu Komisije Generalni sekretarijat Predsednika je dostavio CINS-u.\nTako se iz kopije Odluke o postavljenju predsednika i članova Komisije za odlikovanja iz jula 2017. godine vidi da je Vučić za predsednika Komisije imenovao tadašnjeg dekana Pravnog fakulteta u Beogradu Simu Avramovića koji je trenutno ambasador Srbije u Vatikanu.\nZa njegovog zamenika postavljen je tadašnji pukovnik Miroslav Talijan, a za članove tadašnji državni sekretar u Ministarstvu spoljnih poslova Nemanja Stevanović, generalni sekretar Kulturno-prosvetne zajednice Srbije Živorad Ajdačić i tadašnji zamenik šefa Kabineta Ministarstva unutrašnjih poslova Svetozar Radić.\nKako se navodi u odgovoru dostavljenom CINS-u, Komisija u ovom sastavu razmatrala je i predloge za ovogodišnju dodelu odlikovanja povodom Dana državnosti.\n18. mar 2021. 18:52\nPostoji jedno horsko-muzičko remek delo opšte prihvaćeno u Srpskom narodu,u vidu pričasne pesme za nedeljnu crkvenu molitvu,koju su prihvatile sve Konfesije i koje predstavlja opšte prihvaćeni fenomen,koji se sasvim namerno ignoriše zbog svog izvanrednog i senzacionalnog značaja u oblasti Duhovne muzike.Zove se TJELO HRISTOVO.Izuzetno je poznato i popularno svuda u Svetu.\nKompozitor je naš savremenik,kompozitor Miodrag Govedarica.Interesantno je da se to dobro poznato i svuda u Svetu nadaleko poznato delo ne populariše i\nne nagradjuje.Kako bismo rekli-naša posla.O kompletnom opusu pomenutog domaćeg kompozitora da i ne govorimo.Tu smo tek pokazali svoj obraz.\n18. mar 2021. 18:57\nObim odgovorom su samo potvrdili da je verovatno AV sam predložio i odlikovao najveći broj dobitnika odlikovanja\nodlikovanjaPredsednik Srbijezahtev za pristup informaciji od javnog značaja


Schneider Electric : Očuvanje Tesline zaostavštine | CCI FRANCE SERBIE\nSchneider Electric : Očuvanje Tesline zaostavštine\nKandidatura za Gran Pri nagrade Francusko-srpske privredne komore, u kategoriji Društveno-odgovorno poslovanje\nČlanovi | 05/15/2017\nSrednjoškolci i studenti u Srbiji kao jednog od svojih uzora, pored tenisera Novaka Đokovića, vide i naučnika Nikolu Teslu. Uprkos tome, 48% Beograđana nikad nije bilo u Muzeju Nikole Tesle iako su želeli da ga posete dok su 64% posetilaca Muzeja Nikole Tesle strani turisti. Od ukupnog broja Srba na planeti (oko 10 i po miliona), polovina živi izvan matice. U prvom talasu emigracije jedan od emigranata bio je Nikola Tesla, koji je svoju afirmaciju doživeo u SAD.\nKompanija Schneider Electric (SE) jedna je od onih koje su dovoljno stare da su imale priliku da sarađuju sa Nikolom Teslom, odnosno njegovom kompanijom potpisavši 1892 godine sporazum o zaštiti patenata iz oblasti proizvodnje, prenosa i korišćenja naizmeničnh struja u Francuskoj. Prepiska o ovoj saradnji tokom svih ovih godina čuvana je u Muzeju Nikole Tesle u Beogradu.\nSE je posvećen podršci obrazovanju i podsticanju mladima sa ciljem da svoj profesionalni razvoj nastave u Srbiji. Predstavljanjem vrednosti koje se nalaze u arhivskom delu Muzeja, i uz upotrebu novih tehnologija zarad predstavljanja ciklusa naizmenične struje, podstaći mlade da čuvaju i vrednuju kulturno blago svoje zemlje.\nPozivanjem na istorijsku vezu i povezanost sa Teslom, iskoristiti obeležavanje jubileja i pružiti podršku Muzeju Nikole Tesle. Predstaviti dugu tradiciju SE.\nZaštita Tesline zaostavštine uz promociju SE portfolija – ugrađivanje najsavremenije opreme za klimatizaciju i održavanje vlažnosti, a koja će omogućiti da se 160.000 dokumenata i ličnih predmeta Nikole Tesle čuva u optimalnim uslovima. Isticanje kvaliteta SE proizvoda kao adekvatnih za očuvanje osetljive istorijske građe.\nUključiti naše lokalne partnere u akciju i tako proširiti donaciju ali i uticaj aktivnosti - opremu je donirala kompanija Schneider Electric a radove na instaliranju opreme sprovele su i donirale kompanije Elektrovat i Enel PS partneri kompanije.\nPartnerstvo sa relevantnim istorijskim institucijama - pozicioniranje SE kao jednog od partnera u godini jubileja, koji ima značajan doprinos u modernizaciji i atraktivnosti postavke Muzeja i povećanju broja posetilaca.\nNa inovativan i kreativan način predstaviti prenos električne energije i podstaći ljude na korišćenje alternativnih izvora energije\nKroz priču o istorijskoj vezi između kompanija Schneider i Tesla, kreirati priču o eksponatima koje Muzej poseduje i načinu adekvatne konzervacije, a koju današnji SE donira Muzeju Nikola Tesla (MNT). Akcenat je stavljen na (1) edukaciju - putem 3D mapping makete (2) održivost kroz zaštitu arhive Muzeja sa SE opremom i (3) podizanje vidljivosti jubileja kroz zajedničke komunikacijske aktivnosti sa Muzejom.\nNačin izvođenja komunikacionih aktivnosti\n- Delovi prepiske između Tesle i SE bili su izloženi u MNT u toku trajanja Francuske nedelje u Beogradu.\n- SE je učestvovao na velikoj izložbi povodom obeležavanja jubileja na Kalemegdanu sa nizom atraktivnosti kako bi se privukao veliki broj posetilaca. Izložbu su posećivali i Beograđani svih uzrasta i turisti, i to više od milion ljudi u roku od mesec dana.\n- Na zvaničnoj SE FB stranici, u trajanju od tri meseca, kreirane su poruke o pronalascima i zanimljivostima iz bogatog života Nikole Tesle.\n- Muzej je organizovao je specijalan događaj za medije i donatore na kom je predstavljena nova postavka, a koja uključuje i SE maketu. Ovom prilikom, direktor Muzeja uručio je direktoru SE specijalno priznanje za izuzetan doprinos.\n- Organizovani su intervjui za direktora Muzeja i direktora SE, TV gostovanja, plasirani su native tekstovi za Nedeljnik i Politikin zabavnik koji opisuju istorijsku povezanost i važnost očuvanja kulturnog nasleđa i približavaju priču o kruženju energije u prirodi.\n- Napravljena je još jedna maketa elektroenergetskog sistema koja je u julu 2016. bila izložena u Galeriji nauke i tehnike SANU-a, nakon čega je poklonjena Muzeju nauke i tehnike, gde se nalazi u redovnoj postavci.\n- U MNT priređen je VIP koktel za stručnu javnost, medije i partnere na kom je predstavljena donacija. Od tada redovan deo ture u Muzeju čini i predstavljanje donirane makete i objašnjenje sistema distribucije električne energije.\nUčinak i način evaluacije\nVeza SE i Tesle je ojačana i sačuvana na više načina: podizanjem svesti o istorijskim odnosima, podrškom Muzeju u modernim i visoko tehnološki razvijenom vremenu i posvećenošću kompanije SE ka očuvanju kulturnog nasleđa i podsticanjem mladih da se informišu o vrednostima svoje zemlje.\nU zidove tri prostorije arhivskog depoa ugrađene su instalacije za grejanje i hlađenje, Na ovaj način SE je približio korisnicima svoj portfolio i pozicionirao se kao društveno odgovorna kompanija.\nProaktivna i kontinuirana komunikacija rezultirala je povećanjem broja lokalnih posetioca Muzeja u 2016. (K1-K3: + 65%).\nSa dobijenim specijalnim priznanjem od Muzeja, porasla je svest o vezi Tesle i SE u profesionalnoj i poslovnoj javnosti.\nOstvareno je dugoročno partnerstvo sa MNT, a zahvaljujući inovativnoj tehnologiji i SE rešenjima pokrenuta modernizacija postavke Muzeja kojoj su se priključile i druge kompanije.\nVisoka vidljivosti kampanje kroz pozitivno medijsko izveštavanje i prenošenje ključnih poruka, preko 80 medijskih objava.\nKroz studentske tribine koje SE organizuje svakog novembra u okviru Francuske nedelje, mladi su imali priliku da obiđu maketu u Muzeju Nauke i Tehnike i da se upoznaju sa značajem ovog projekta.\nKorišćenje inovativnih SE tehnologija i 3D mapinga predstavljani su složeni procesi prenosa energije i transformacija energetskog sektora. Muzeju je doniran 3D model koji je veoma atraktivan i moderan i deo je stalne postavke nove izložbe muzeja. Model je napravljen u saradnji sa zaposlenima ideja i u skladu sa njihovim idejama o izložbi u budućnosti. Kompanija je komunicirala o Jubileju i tako pomogla Muzeju da poveća broj poruka i objava u medijima. Uključeni su i naši lokalni partneri. Na taj način smo više ljudi i kompanija uključili u društveno odgovornu aktivnost ali smo i mogli da povećamo vrednost donacije jer su radovi donirani od strane partnera. Na kraju, mislili smo i na naše najmlađe i još jedna maketa (interaktivna i edukativna) elektroenergetskog sistema današnjice donirana je Muzeju Nauke i Tehnike.


Srpska i Srbija će graditi dve hidroelektrane\nIzvor: Mondo, 29.Avg.2018, 15:52\nPredsednica Vlade Republike Srpske Željka Cvijanović istakla je na konferenciji za novinare u Trebinju nakon devete zajedničke sjednice Vlada Srpske i Srbije, da se saradnja Srpske i Srbije nastavlja kroz konkretne projekte.\n"Ovi projekti vrede 200 miliona evra, a u pitanju je snaga od 90 megavata. Takođe imamo konkretnu saradnju u oblasti namenske industrije. Što je jako značajno", naglasila je Cvijanović, prenosi RTRS.\nPredsednica Vlade Srbije Ana Brnabić poručila je danas da je Republika Srpska jača kad je jaka i Srbija.\n"Radimo na još više projekata. Čestitam premijerki Cvijanović i predsedniku Dodiku na napretku Republike Srpske, na budžetskoj stabilnosti i finansijskoj stabilnosti", rekla je Brnabić.\nPrema njenim rečima, realizacija ovog projekta daće i dobar politički signal u smislu koliko se zajednički može raditi.\n"Postoje izuzetni hidropotencijali, pre svega na Drini, koji do sada nisu iskorišteni zbog nedovoljne regionalne saradnje. Nadam se da će ovo biti samo jedan dobar signal koji će usloviti dalju saradnju sa Hrvatskom i Crnom Gorom, da bismo svi zajedno imali veću energetsku korist", navela je Brnabićeva.\nB92: Dve premijerke u Trebinju, sledi zajednička sednica vlada\nRTS: Trebinje, dogovoreni konkretni projekti vlada Srbije i RS\nBlic: VLADE SRBIJE I REPUBLIKE SRPSKE U TRBINJU Susret dve premijerke, sledi zajednička sednica


Prvo zakletva “kumu” pa onda u Parlamentu Srpske?! – Banjaluka24\nPrvo zakletva “kumu” pa onda u Parlamentu Srpske?!\nKo bira ministre u Vladi Republike Srpske i šta su kriteriji s pravom se u Republici Srpskoj nameće ovo pitanje.\nDa je predsjednik Vlade “marioneta” u rukama drugim najbolje govori i ova fotografija nastala na čuvenom 14. spratu poslovnog objekta u sklopu Administrativnog centra Republike Srpske.\nNa fotografiji je Nedeljko Ćorić, koji danas preuzima resor saobraćaja i veza u Vladi Republike Srpske, sa kontroverznim biznismenom iz Srbije Veljkom Vukelićem za koga se tvrdi da je siva eminencija vlasti.\nSa njima je i Nedeljko Elek, koji je član Nadzornog odbora OC Jahorina, ali i počasni konzul Bjelorusije u BiH sa sjedištem na Palama.\nI Vukelić i Elek su ljudi od povjerenja Milorada Dodika, lidera SNSD-a.\nInače, za Vukelića, koji je u prijateljskim, a neki tvrde, i u kumovskim vezama sa Miloradom Dodikom, se tvrdi da “vlada iz sjene Republikom Srpskom”.\nNedeljko Ćorić, dosadašnji poslanik u NSRS, danas će, na prijedlog predsjednika Vlade RS Radovana Viškovića, biti imenovan za ministra saobraćaja u veza u Vladi Republike Srpske.\nĆorić je nedavno smijenjen sa pozicije predsjednika Gradskog odbora SNSD-a u Bijeljini. Do te smjene je došlo nakon što je kandidat SNSD-a izgubio u trci za gradonačelničku poziciju u tom gradu.\nInače, u Gradskom odboru SNSD-a bilo je dosta turbulencija upravo zbog Ćorića, koga su optuživali za taj poraz, nakon čega je i smijenjen Dodikovom odlukom.\nPetković poručio Lukaču: Građani imaju zakonsko pravo da automobil registruju u posljednji čas


Oblikovanje objekta (okno za poziciju) - PowerPoint\nOblikovanje objekta (okno za poziciju)\nPozicija na slajdu\nHorizontalno poravnavanje Da biste naveli željenu veličinu razmaka između leve ivice oblika ili objekat i leve ivice na slajd, unesite broj u polje. Pozicija postavke su uvek jedan u odnosu na koji nije rotiran oblik ili objekat.\nOd Izaberite opciju sa liste da biste naveli tačku od koje želite da odredite poziciju leve ivice izabranog oblika ili objekta.\nVertikalno poravnavanje Da biste naveli željenu veličinu razmaka između gornje ivice oblika ili objekat i na vrhu slajda, unesite broj u polje. Pozicija postavke su uvek jedan u odnosu na koji nije rotiran oblik ili objekat.\nOd Izaberite opciju sa liste da biste naveli tačku od koje želite da odredite poziciju gornje ivice izabranog oblika ili objekta.


Back TURIZAM TURISTIČKE ORGANIZACIJE EIAT- svetska turistička elita ponovo u Beogradu\nčetvrtak, 15 septembar 2011 23:41\nOstalo je jos malo vremena do početka IV međunarodne konferencije u turizmu – EIAT (Education and Industry Advancing Together). Dugo najavljivani renomirani stručnjaci turističke industrije iz celog sveta, održaće tokom dva dana konferencije čak 17 predavanja koja će se bazirati na sledećim temama: trendovi u industriji, prodajne tehnike, marketing strategija, menadžment prinosa, kompetentnosti u kongresnom turizmu i turizam i održivi razvoj. Imali smo priliku da sa Profesorom Univerziteta Grinič, Rob Dejvidsonom, porazgovaramo više o predavanju koje će izlagati na ovogodišnjem EIAT-u.\n-Moja prezentacija ima naziv “Ubrzajte i unapredite svoju karijeru”. Biće fokusirana na činjenicu da ponekad nije dovoljno samo naporno raditi da bi se osigurao uspeh na profesionalnom planu. U današnje vreme, svaki pojedinac mora da uradi mnogo više da bi bio primećen i uspešan. U poslu, kompanije poput Coca Cole, Diznija, BMW-a i NIKE-a koriste moćno brendiranje kako bi nam skrenuli pažnju na njihove proizvode i podstakli na kupovinu. Prezentacija ima za cilj da dođu do jasno izdiferenciranog brenda “JA” koji će im pomoći da zaista napreduju u svojoj karijeri. Ohrabriće ih da odgovore na sledeća pitanja: Po čemu želim da budem poznat? Šta je posebno i jedinstveno u vezi sa mnom? Šta drugi ljudi misle o meni? Znati odgovore na ova pitanja je prvi korak u kreiranju ličnog Brenda koji će svima pomoći da idu dalje i brže u svojoj karijeri.\nVeoma sam uzbuđen zbog ponovnog dolaska na EIAT. To je jedinstven događaj i sjajna prilika za mlade ljude ali i privrednike Jugoistočne Evrope da na jednom mestu čuju predavanja brojnih eksperata iz oblasti kongresa, turizma i hotelijerske industrije – izjavio je professor Dejvidson.\nOva konferencija ocenjena je od strane profesora dr Gorana Petkovića, državnog sekretara za turizam u Ministarstvu ekonomije i regionalnog razvoja Vlade Republike Srbije, kao jedan od centralnih događaja neformalnog obrazovanja u oblasti turizma ne samo u našoj zemlji, već na prostoru čitave Jugoistočne Evrope.\nEIAT konferencija će se održati u periodu od 23.do 25.septembra u Hotelu Continental na Novom Beogradu. Više o EIAT-u možete saznati na web sajtu www.eiat-conference.org, ili se interesovati na e-mail adresi Ova adresa el. pošte zaštićena je od spam napada, treba omogućiti JavaSkript da biste je videli


EP: Što pre ratifikovati SSP sa Srbijom\nBRISEL - U Evropskom parlamentu (EP) u Briselu pozdravljena je odluku Saveta ministara EU da se odobri novi korak ka članstvu Srbije u Uniju i zatraženo da sve članice EU što pre ratifikuju Sporazum o stabilizaciji i pridruživaju sa Srbijom (SPP).\nBEOGRAD - Ministarstvo odbrane Srbije raspisalo je konkurs za popunu šest formacijskih mesta u Vojnom predstavništvu u Misiji Srbije pri NATO u Briselu. Od zainteresovanih se traži da uz opšte ispunjavaju i posebne uslove - da su kandidat i članovi\nŠatorsko naselje kosovskih Roma u Briselu\nPRIŠTINA - Nekoliko desetina porodica Roma, uglavnom sa Kosova, napravilo je šatorsko naselje u centru Brisela,\nKorak ka realizaciji "Nabuka"\nBRISEL - Međunarodne finansijske institucije, akcionari u projektu "Nabuko" i Međunarodni gasovod "Nabuko" potpisali su pismo o obavezi koje znači početak ocene projekta u vezi s potencijalnim finansiranjem od četiri milijarde evra\nIgmanska inicijativa kod Filea\nNOVI SAD - Komesar za proširenje Evropske unije Štefan File primiće 10. septembra u Briselu delegaciju Igmanske inicijative, koalicije nevladinih organizacija koja se zalaže za normalizaciju odnosa u regionu.\nŠansa za Kosovo u Briselu, a ne u Njujorku\nBEOGRAD - Šef nemačke diplomatije Gvido Vestervele, u okviru svoje prve posete zemljama zapadnog Balkana, razgovarao je u Beogradu sa predsednikom Srbije Borisom Tadićem, premijerom Mirkom Cvetkovićem, i sa ministrom\nBRISEL - Ministar unutrašnjih poslova Ivica Dačić je danas u Briselu ocenio da će svi napori Vlade Srbije, zajedno s međunarodnim partnerima, dovesti do hapšenja preostalih optuženika Tribunala u Hagu.\nBRISEL - Onemogućen je još jedan pokušaj da se Kosovo danas predstavi kao država na svetskoj konferenciji o globanom zdravlju koja se održava u Briselu.


U Somboru održana tribina "Životna sredina - gde smo danas?" - Somborski informativni portal - Agencija Soinfo\nU Somboru održana tribina "Životna sredina - gde smo danas?"\nIlustracija, RTV (Ruška Kamanj)\nU okviru projekta "Od edukacije do akcije", opštinski odbor Pokreta gorana Sombor je povodom obeležavanja Dana životne sredine organizovao tribinu pod nazivom "Životna sredina - gde smo danas?"\nStanje zemljišta u Vojvodini, edukacija u oblasti ekologije i održivog razvoja kao i pitanje da li smo došli do tačke ugroženosti, samo su neke od tema na tribini mladih gorana Sombora.\n"Smatram da svest ljudi nije na dovoljnom nivou i da treba da se priča i mnogo više radi sa mladim ljudima. Stariji imaju izgrađeni svoj stav i mišljenje o tome, a mladi su ključ svega pa i ovog projekta i sa njima najviše treba pričati i raditi!" rekla je Vanja Pejić, učenica Srednje medicinske škole u Somboru\n"Konkretno, divlje deponije nisu zaštićene, zagađuje se samim tim okolina, zemljište, voda, vazduh, pesticidi, saobraćaj..." ukazala je na prepoznatljive probleme životne sredine, Dajana Takač, učenica II razreda srednje škole, smer ekolog.\n"Cilj ove tribine jeste da se mladima predoči koliko je bitna lična angažovanost svake osobe na zaštiti životne sredine!" naglasila je Ljilja Davidov, predsednica Pokreta gorana u Somboru.\nGosti tribine predstavili su rad svojih organizacija koje se profesionalno ili dobrovoljno bave unapređenjem životne sredine i na taj način utiču na svest mladih o značaju, zaštiti i unapređenju životne sredine.\n"U Somboru ćemo iskoristiti priliku da podstaknemo mlade da shvate da imaju pravo na informaciju i da mogu da učestvuju u donošenju odluka u oblasti zaštite životne sredine", objasnila je Snježana Mitrović, rukovodilac Regionalnog Arhus centra, Subotica\nNacionalni park Fruška Gora, specijalna dobra i parkovi prirode i kao mnogobrojna zaštićena prirodna dobra čine svega 7,5 odsto zaštićenih prirodnih dobara u Vojvodini.\n"Naša želja da otkrijemo i ona preostala staništa i onu autohtonu prirodu i da još više zaštitimo. U Evropi je oko 10 odsto teritorije država koji se štiti a mi težimo da dostignemo taj postotak", istakao je dr Oliver Fojkar, Pokrajinski Zavod za zaštitu prirode.\n"30 odsto zemljine površine pod različitim uzrocima erozije jedan je od glavnih faktora gubitka zemljišta, u Vojvodini je erozija vetrom, što imamo priliku da vidimo kada duva košava", naglasio je dr Zoran Galić sa Istituta za nizijsko šumarstvo i zaštitu životne sredine.\nTribina je organizovana u okviru projekta "Od edukacije do akcije" Lokalnog akcionog plana koji je finansiran iz budžeta grada Sombora.\nViše iz ove kategorije « Tretman suzbijanja odraslih komaraca\tGradonačelnica Dušanka Golubović predstavila Srbiju i Sombor na forumu gradova i regiona „Investiranje u zapadni Balkan – investiranje u Evropu“ »\nZapečena jaja sa kajmakom